open-index/open-wikipedia-markdown huggingface dataset:
唐人新年

係唐人曆裏面一年嘅開始，又叫做**中華新年**、**新春**。因為喺春天，所以北方人多數叫（）。雖然1912年中華民國成立就轉用公曆，但係新年多數講唐人曆法，而公曆多數叫元旦。新年對唐人來講係好重要嘅節日。傳統來講，成個節係由正月初一到正月十五。而新年之前十二月唔同日子有唔同準備。廣東人會叫呢段日子做嘅嘢做**過年**。

唐人曆法因為要就埋月，又有閏月，一年長短唔定，所以同天文講嘅年，地球圍住太陽行咗啱啱一個圈唔同。不過，其實唐人都有呢種定義嘅年，就係做冬，即係冬節或冬至。

## 俗
《尚書》曰：「正元日，舜格于文祖。」又曰：「正月朔旦，受命于神，宗率百官，若帝之初。」《玉燭寶典》曰：「正月為端月。」正月首日稱元日，元，善之長也。元日亦曰上日、正朝、三元。南朝《荊土歲時記》曰：庭前爆竹，以辟山臊惡鬼也。山臊，後人或謂之年獸。古有正月飲屠蘇之俗。

## 新年日子
通常十二月尾到正月初，呢段日子都會用年開頭，例如十二月廿八，就叫年廿八；十二月三十，就叫年三十；正月初一，就叫年初一；如此類推。

唔同日子就另有叫法，年初一之前嗰晚，即係年三十晚或年廿九晚，就叫除夕，或者大除夕；年十五，即係新年最尾嗰日，叫元宵，或者元宵節。

## 習俗
新年習俗主題係去舊迎新。會趁年初一之前，將啲唔好嘅嘢掉咗佢，買過啲新。又或者將舊嘅嘢翻新。買新衫，剪頭髮，年廿八，洗邋遢，都係其中一部份。

廣東人會食團年飯，成家無論響邊都好，都會返屋企聚埋成家一齊食餐飯，代表一家團圓。到新正頭（年初一或者年初二），成家人又會食開年飯。

廣州民間嘅農曆新年習俗歌：

初一人拜神，初二人拜人，初三窮鬼日，初四人乞米，初五初六正是年，初七尋春去，初八八不歸，初九九頭空，初十打春去，十一打仔回，十二搭燈棚，十三人開燈，十四燈火明，十五祈完燈，采青走百病。

## 臘月廿八日到正月十五日一覽
### 臘月大年廿八
呢日嗌**洗邋遢**，呢日啲街坊就會一起身屋企**清潔**。

### 臘月大年廿九同大年三十
呢日嗌**除夕**，呢日啲街坊**春節**開始前夕。

### 正月大年初一
呢日嗌**元日**，呢日凌晨啲街坊就會起身祭祖拜神、劏雞，兼且焚香、燒爆竹，意係**搶春**。

### 正月大年初二
到初二朝頭早，家中婦女就要主持**開鑊**，落生油，煎蘿蔔糕、煎魚，準備埋**開年飯**。呢日又俗稱**姑爺節**，係返親家嘅日子。廣州一啲郊區農村仲有**放生**習俗，係買生鯉魚，用紅紙冚埋魚眼，拜完神後放生條魚落河塘。

### 正月大年初三
呢日係**赤口日**，窮鬼日。呢日晨早起身屋企第一件事，就係**掃窮鬼**，掃走初一落來積落嘅垃圾，意味著掃走污糟同窮氣。

呢日大家通常唔會去拜年，因為初三**赤口**，又稱**赤狗日**。據話赤狗係執掌口怒嘅神，撞到易起口角，所以大家會晤出街費事惹屎上身。後生輩就唔會太在乎呢啲。

### 正月大年初四
呢日係財神嘅生日，所以就有**接財神，**生日前一日各家就備齊啲酒席，同財神賀辰。儀式一般喺下晝到晚黑搞，準備供品有三牲、生果、茶、糖果等。如果舊年唔如意嘅就**一碗清水、三支香**祭灶王，舊年發達嘅就用雞鴨魚肉祭拜。

### 正月大年初五
呢過係**開工日**，呢日晨早起身屋企第一件事，就係**返工**，初五啟示後落來嘅開市飯，意味著正月初五號大家上去返嚟喇。

### 正月大年初七
初七係**人日**，廣東人俗稱**眾人生日**。晨早廣州人會設埋豐盛嘅家庭筵席**慶人日**，必備七樣菜（芹菜、芥菜、菠菜、青蔥、大蒜等）製成嘅**七寶羹。**街坊回憶七寶羹包括芹菜、蒜、蔥、油麥菜、芫茜、黃芽白、生菜，開食前屋企長輩會講啲祝辭，如闔家清清白白、新年回春、聰明勤勞、諸事合算等，據話食咗七樣菜，呢年就有得執金拾銀，財運登門。據話民國以前，啲後生會群埋一齊游花地，揀埋最靚嘅女仔做**人日皇后**，由「皇后」來主持呢日啲活動。

### 正月大年初八
俗語有話：初七七不去，初八八不歸。初七出門探親等人，初八就唔返屋企留喺親戚度住。

### 正月大年初九
呢日係九皇誕，老廣州會拎啲雞鴨魚肉出來拜玉皇大帝。

### 正月大年初十
正月大年初十，係廣州郊區農村，相鄰兩條村啲化骨龍呢兩日會打石仗（打春去），邊條村贏就代表新年會更好（啲大人收尾會趕啲細路返歸）。

### 正月十一號
然後，正月大年十一唔係嘅農曆新年（一叫做正月十一）開學。

### 正月十二號
呢日各家各戶都會點燈掛街邊，廣州啲村啲祠堂都會點埋燈。

### 正月十五號
廣州人呢日會去睇花燈。而廣州郊區農村度，舊年添咗男丁嘅呢日都會去祖祠度掛個燈籠，表示向祖宗報到。呢日係元宵，要食湯圓。

## 過年好食嘅嘢
粵語地區過年興食以下呢啲嘢。
*糕點：年糕、蘿蔔糕、芋頭糕、馬蹄糕、黃金糕
*炸嘢：角仔、煎堆、笑口棗
*全盒：糖蓮子、糖冬瓜、糖蓮藕、糖椰子、瓜子、開心果
*熟食：發財好市（髮菜蠔豉）、生財大利（生菜豬脷）、撈起

至於臘八，食臘八粥，浸臘八蒜。至於小年，供麥芽糖。

至於除夕，同賀新春，共食團年飯。亦整餃子、年糕、春卷等。

## 睇埋der
*農曆新年

## 參考

## 出面網頁
*

類:農曆新年
魯迅

*「橫眉冷對千夫指，俯首甘為孺子牛。」*
——魯迅


**魯迅**（；），原名**周樟壽**（），字**豫山**（），收尾改字做**豫才**（），1898年喺南京求學嗰陣改名**周樹人**（），「魯迅」係佢嘅筆名。浙江紹興人。中國現代作者、政治評論人、翻譯者，新文化運動嘅領袖之一。前後做過北京大學講師、北京女子師範高等學校、廈門大學、廣州中山大學教授。

## 作品
* 《阿Q正傳》
* 《狂人日記》
* 《孔乙己》
* 《吶喊 (小說)》
* 《祝褔》
* 《自嘲》
* 《朝花夕拾》

## 睇埋
*人血饅頭 - 一個出自佢小說作品《藥》嘅詞語，後來成為香港同台灣流行嘅網絡同政治用語
## 參考

* 《魯迅全集》十六卷 人民文學出版社
正氣歌

在齊太史簡；在晉董狐筆；在秦張良椎；在漢蘇武節；為嚴將軍頭；為嵇侍中血；為張睢陽齒；為顏常山舌；或為遼東帽，清操厲冰雪；或為出師表，鬼神泣壯烈；或為渡江楫，慷慨吞胡羯；或為擊賊笏，逆豎頭破裂－文天祥

**正氣歌**，係南宋末期嘅大臣、丞相文天祥喺元大都坐監時寫嘅一首詞。間監房又黑又辣撻。時值夏天，文天祥被「水、土、日、火、米、人、穢」七種氣圍攻，唯有用孟子講嘅一種浩然之氣頂住。咁就作咗首正氣歌，記番歷代「時窮節乃見」：南史氏、董狐、張良、蘇武、嚴顏、嵇紹、張巡、顏杲卿、管寧、諸葛孔明、祖逖、段秀實。

## 參閱

*過伶仃洋

## 參攷
*正氣歌序
渣打銀行 (香港)

**[[渣打銀行]]**（）自1859年開始晌香港發展業務，又晌1862年開始晌香港發行港元銀紙，而家亦係香港銀行公會三間主席銀行之一，現任主席係洪丕正（第六屆香港政府選委會西商會界別選委）。

## 產品同埋服務
晌香港，渣打銀行嘅個人銀行服務提供咗多樣嘅產品同埋服務，包括信用卡、私人貸款、按揭、存款同埋財富管理咁。

## 近況
2004年7月1號，渣打銀行完成咗晌香港註冊嘅手續，將渣打銀行香港分行、Manhattan Card Company Limited、Standard Chartered Finance Limited、Standard Chartered International Trade Products Limited 同埋 Chartered Capital Corporation Limited 嘅業務注入歸納晒入嗰年3月晌香港註冊嘅渣打銀行（香港）有限公司，立法會亦已經修訂法定貨幣紙幣發行條例，將渣打銀行嘅發鈔權畀咗渣打銀行（香港）有限公司。

2005年7月，香港渣打宣佈同香港迪士尼樂園簽咗為期五年合作協議，成為樂園嘅指定銀行，晌樂園開幕之後會晌園內設置七部銀通櫃員機畀遊客用。

雖然香港銀行由2006年開始行五日結算，但係渣打銀行反而晌嗰年9月開始全線分行提供六日全日服務（包括櫃檯服務）。

渣打集團（渣打銀行(香港) 母公司）晌倫敦同埋香港嘅交易所都有上市，並且名列富時指數頭25間公司（以市值計算）之一。倫敦交易所上市代號係 STAN；香港交易所上市編號係 2888。

2009年為紀念渣打銀行喺香港成立150週年，發行全球首張一百五十元鈔票。渣打銀行今次總共出咗100萬張面值150蚊嘅紀念鈔。

## 參考

## 出面網頁

*渣打銀行（香港）有限公司 主頁
*渣打銀行（香港）有限公司（合併）條例草案
*渣打網上理財 新用戶登記
*渣打馬拉松
青衣山

**青衣山**（***'）喺[[香港]][[青衣島]]南面嘅，係由一排三個峰砌成。因為遠睇似三支[[香]]一排，所以又叫做'''三支香'''（***'）。青衣山喺古代地理有另一種意思，就係海上面嘅山，即係青衣島咁解。

青衣山佔個青衣島一大半，同島西北寮肚山隔個山拗。青衣山三個峰由北向南矮至高咁排，最高嘅南峰有334米。因為個山三面都係海，所以極之好景，可以晒到成個維多利亞港西半，亦都隔住四圍嘅海峽，望到成個荃灣新市鎮。

青衣山已經有鋪好嘅山路畀人行，所以係行山熱門路綫。不過為個山唔係諗住發展，所以亦都無車路上山。不過佢底下就穿咗長青隧道同南灣隧道。前面嗰條就響北峰底，而後面啲條就打斜穿個三個峰底。

青衣山唔發展，因為佢有特殊作用。青衣新市鎮發展集中晒響東北角，而西面同南面都有好多油庫，好多重工業。萬一有大災難，青衣山就好似屏風咁隔開兩邊。

## 北峰

青衣山個北峰叫做**大山尾**（Tai Shan Mei），係三峰之中最矮，海拔261米。佢係原居民山地。只可以畀島上原居民葬響度。個山地多數響個山東北面高啲嘅地方。山峰東北低啲嘅地方有配水庫，上面重有波地。好近長青邨同長康邨，長青巴士總站有車路行上去。另外重有條山路，畀人由美景花園近青康路嗰邊行上去。

大山尾頂有個亭，亦都有三角測量站。呢度望東望東北睇晒青衣島、荃灣同葵涌市區。望西北見到寮肚山、馬灣海峽、同青馬大橋，望西就去到大嶼山同香港迪士尼樂園。

跟住山脊向南行就上到中峰。

## 中峰
中峰叫做**大山頂**（Tai Shan Teng），係三個峰之中次高，海拔310米，個樣似錐形。呢度有好多蝕到古靈精怪嘅大石。因為青衣島係飛機升降赤鱲角機場必經之路，所以民航處亦都響石之間導航證題示，上面叫呢度做六號山。

大山頂其實重可以喺香港專業教育學院青衣分校行山路上山。條山路可以到達中峰到北峰之間。山腰中間有條涌，重有人種田。後面陳氏山地就提示人上之路。

跟住山脊向南行就上到南峰。

## 南峰
南峰叫做**南灣山**，係三個峰之中最高嘅，海拔333米。由於青衣島以前名為春花落，所以青衣山最高峰曾經被命名為**春花山**（Chung Hue Peak）。山頂比較平，最高點有三角測量站。同中峰一樣，一樣有導航證警告飛機唔同飛咁近。民航署叫呢度做五號山。

南灣山南面山坡有難得一見嘅香港巴豆，呢隻巴豆自從上個世紀，喺薄扶林發現之後就無見過。後尾畀漁農處響呢度發現返，家下劃咗做具特殊科學價值地點，保護呢個品種。

喺南灣山山頂可以睇藍巴勒海峽同維多利亞海。響好天日子，呢度就好似畀羣山羣島抱住咁。九龍半島、昂船洲、香港島、交倚洲、坪洲、大嶼山、燈籠洲同馬灣。海面有百船響水上面。

佢東南山腳底係九號貨櫃碼頭，係葵青貨櫃碼頭一部份。其他部份全部響葵涌嗰邊。

向西南行有路落五層樓頂。

## 註


## 參考
*
劉錫祥拼音

**劉錫祥**係一個廣東話拼音方案，由劉錫祥喺1972年所寫嘅 *Elementary Cantonese* 發展出嚟，教外國人學粵語，但唔及得耶魯粵語拼音咁多人學。劉錫祥拼音嘅特別就係用數字當音符寫喺音節嘅右上角（用細字），以其他拼音方案，例如粵拼，都將數字寫喺右邊（用大字）。

## 聲母

## 韻母
劉錫祥拼音將 /ɵ/ 同 /ʊ/ 都寫成一組（u），而其他拼音方案都會將/ɵ/ 同 /œ:/ 寫成一組（耶魯粵拼用 eu）， /ʊ/ 同 /u:/ 寫成一組（耶魯粵拼用 u）。

## 聲調
劉錫祥拼音用數字當音符寫喺音節尾嘅右上角。

* 1° 表示陰平。如果 ° 喺其他聲調出現就表示讀陰平，但係陰平唔係佢原本嘅聲調。
* 如果 * 唔係喺第二聲出現就表示讀陰上，但係陰上唔係佢原本嘅聲調。

## 例子

## 出處
***初級粵語課本 1**（*Elementary Cantonese Vol.1*），劉錫祥，香港區域市政局，ISBN 2200001093270。

## 相關網站
*Cantonese writing, with information on Sidney Lau romanisation
*廣東話拼音輸入法 (以「劉錫祥拼音」)
*粵語審音配詞字庫 (左下角注音系統選「劉錫祥」)
*網上廣東話輸入法
*Android廣東話拼音輸入法
沼澤鱷

**沼澤鱷**又叫**澤鱷**，係中型鱷魚，可長達 4 米。有兩個亞種：指名亞種同錫蘭亞種。

## 分布

指名亞種：伊朗東南部向東經巴基斯坦、印度、尼泊爾到不丹同孟加拉。分布地同恆河鱷相似，但親緣關係同生活習性同古巴鱷相近。

錫蘭亞種：斯里蘭卡低窪地同平原。

除咗沼澤外，亦住響河流、水庫、池塘等濕地。鍾意住響唔到 5 米深嘅淺水區域。

## 食啲乜
好多嘢都食，包括昆蟲、魚、青蛙、蛇、水鳥同哺乳動物等等。有時重識響漁網裏面捉魚。

襲擊人類紀錄唔多，但2006年伊朗曾經有細路俾鱷魚殺死。

由於平均身形較細，亦容易成為河口鱷同老虎等猛獸嘅食物。早前更有老虎響旱季時成功捕獵一條成年嘅鱷魚，重俾英國嘅電視台拍到。

## 繁殖
為咗吸引雌性，雄鱷響水面上合埋把口，發出洪亮嘅回音。會一般一年生一窩蛋。孵化期約2個月。

## 參考
美洲鱷

**美洲鱷**，係四種西半球鱷魚中體型最大嘅一種。由於不斷受到狩獵同生境被破壞嘅威脅，數量開始逐漸減少。

## 分布
由美國佛羅里達州同墨西哥沿太平洋到南美洲哥倫比亞、委內瑞拉一帶。

美洲鱷棲息響鹹淡水交界嘅紅樹林、沼澤等等嘅濕地。

## 參考
* 瀕危指標：VU
赤麂

**赤麂**（；英文名Red Muntjac、Indian Muntjac、Barking Deer），又叫**赤麖**、**印度麂** 、**吠鹿**，係一種小型鹿，民間經常同黃麂／山羌（臺灣俗名）一齊叫做「**黃麖**」。但身型大過黃麂，毛色亦普遍偏紅。只得雄麂有角同一對長犬齒。目前可分為 15 個亞種，近年研究指出其中或者可以再獨立分成唔同嘅物種。

## 名稱由來

### 「赤麂」定「黃麖」
早至清代《新安縣志》就已經記載香港有「黃麖」。長久以來學者同政府都以為香港住嘅係"Reeve's muntjac（黃麂）"，而民間就會叫佢哋做「黃麖」，直到2003年香港漁農自然護理署同野生動物保護基金會合作做族群普查同基因鑑定，證實期間所有記錄到嘅都係赤麂，並冇發現黃麂。

### 「麂」嘅讀音
「麂」本音其實係讀「己」（）。《康熙字典》記載：「*《[[說文解字]]》：大麋也。狗足，似鹿。《本草註》：麞屬而小於麞，兩邊有長牙，喜鬪。*」

但係因為黃麖呢個名太過深入民心，而且「麖」同「驚」同音（），用嚟形容生性細膽嘅赤麂非常貼切，所以粵語地區人民同傳媒仍然習慣將「赤麂」讀做甚至寫做「赤麖」，唔會讀做「己」。

## 習性
主要棲息喺多斜坡嘅灌木草原同有刺灌木林，中意被密集嘅灌木掩護。

同黃麂差唔多，遇到危險會吠（嘶啞嘅「erk erk erk」聲），所以又有**吠鹿**嘅稱呼。除咗交配季節外，一般獨居，但亦有少數群居，甚至同其他大型動物一齊食嘢。會用眼下腺分泌揩喺草同樹枝嚟劃地盤。

一般日夜都會出沒，但有啲地方（例如香港嘅品種）特別驚人，開始轉為夜行性。黃昏同大霧時間最活躍。

喺香港，以前赤麂係華南虎同豹嘅主要獵物之一，而家主要天敵已經俾野狗同緬甸蟒蛇取代（重未包括人）。

佢哋主要食齋，可能幫手傳播某啲植物種子，但亦有文獻顯示有時會捉小動物嚟食。

## 繁殖
赤麂通常冬天發情，夏天繁殖，一胎一隻，有時會有2隻，妊娠期210日。鍾意喺被有毒植物包圍嘅樹窿度生仔。

## 分佈
印度，東南亞（婆羅洲，馬來西亞等）至中國南部（包括雲南、廣東、廣西、香港）。主要住響森林，有刺嘅灌木林。

## 亞種

赤麂有十五個亞種：
**M. m. annamensis*，印支
**M. m. aureus*，印度半島
**M. m. bancanus*，Billiton同Banka Islands
**M. m. curvostylis*，泰國
**M. m. grandicornis*，緬甸麂，緬甸
**M. m. malabaricus*，南印度同斯里蘭卡 
**M. m. montanus*， 山羌，蘇門答臘
**M. m. muntjak*，爪哇麂，爪哇同蘇門答臘南部
**M. m. nainggolani*，巴里島 and Lombok Islands 
**M. m. nigripes*，黑腳麂，越南同海南島 
**M. m. peninsulae*，馬來西亞 
**M. m. pleicharicus*，婆羅洲南部 
**M. m. robinsoni*，Bintan Island and Linga Archipelago
**M. m. rubidus*，婆羅洲北部
**M. m. vaginalis*，緬甸至中國西南部

### 另立新物種嘅建議
有學者提倡將分佈範圍廣闊嘅赤麂分成兩個獨立嘅物種，而唔只係亞種。兩者以泰國克拉地峽（Isthmus of Kra）為界：

* 原有物種： *M. muntjak ，*改稱為「**南方赤麂**／**婆羅洲赤麂**／**巽他赤麂** （Southern / Bornean / Sundaland Red Muntjac）」

* 新物種：*M. vaginalis，*稱為「**北方赤麂**／**印度赤麂** (Northern / Indian Red Muntjac）」位於印度、印支半島同華南嘅族群將會歸入「北方赤麂」。

學界需要更深入噉研究唔同地域嘅赤麂之間嘅基因差異先可以落結論。

## 所受威脅
雖然赤麂分布廣泛，但佢同時係其中一種主要嘅野味，經常被大量捕殺。赤麂亦因為會闖入農地同花園覓食，而被農夫同屋主當成害獸噉殺死。

亂放生流浪狗／野生動物，亦為佢哋帶嚟威脅。雌性赤麂因為冇角同長犬齒，容易被其他動物獵殺。香港嘅赤麂族群性別嚴重失衡，由正常嘅1公：3乸，銳減到2-4公：1乸。

城市發展亦令到赤麂嘅棲息地割裂。香港耐唔耐就有新聞報導赤麂跌落引水道被困，就算被人救起都會因過度受驚而死。有時佢哋喺走上公路嗰陣被車撞死。

## 資料來源
*清《新安縣志》
*“The Hong Kong Countryside” by G. A. C. (Geoffrey Alton Craig) Herklots; illustrated by the author and A. M. Hughes; 1951
*《香港方物古今》，饒玖才著，1999，ISBN 9629506718
*《模糊的腳印》，孫啟元著/攝影，2002，2017（修訂版），ISBN 962-86308-2-2
*《香港陸上哺乳動物圖鑑》(A field guide to the terrestrial mammals of Hong Kong)，石仲堂著（香港漁農自然護理署），2006，ISBN-13 978-988-211-331-2，ISBN-10 988-211-331-1
*〈哺乳動物普查發現　港人經常張冠李戴  專題報道：赤麂誤當黃麖〉，香港蘋果日報，2008
*''Muntiacus'' ''vaginalis'' (Northern Red Muntjac) and ''Muntiacus muntjak'' (Southern Red Muntjac), IUCN Red List
*〈香港的陸上哺乳動物〉，香港漁農自然護理署網頁
*《野外香港歲時記》，香樂思（Geoffrey A. C. Herklots）原著，彭玉文譯註/攝影，2018，ISBN 9789888513024

### 相關新聞
* 〈黃麖墮坑受驚嚇死〉；香港蘋果日報，2008
* 〈野狗追咬小赤麂命喪彩雲邨〉，香港蘋果日報，2015
* 〈2赤麂1日內將軍澳、大埔公路出沒　1死1前額受傷〉，香港01，2020

## 睇埋
*香港哺乳動物
*中國哺乳動物
Ghost Rider

**Ghost Rider**，有譯**惡靈騎士**、**幽靈騎士**、**惡靈戰警**、**鬼面騎士**、**幻影騎士**，係美國Marvel公司一本暢銷漫畫入面嘅虛構反英雄角色。

第一本Ghost Rider單行本漫畫喺1973年出版，相對於其他美國漫畫超級英雄可以講係最後生。故事係講一個電單車特技人 **Johnny Blaze**，將自己嘅靈魂出賣嚟交換摯愛條命，結果受到詛咒，每晚變成邪靈上身嘅惡魔，騎住架地獄之火骷髏頭電單車（Hellcycle）周圍搞嘢。

## Carter Slade
第一代 Ghost Rider 喺 1967年2月出現，嗰陣嘅 Ghost Rider 叫做 Carter Slade。後來Marvel Comics要推出新嘅 Ghost Rider 故事（就係家下嘅 Ghost Rider），所以將原版 Ghost Rider 改名為 Phantom Rider。

Phantom Rider 個造形同而家嘅 Ghost Rider 好唔同，佢係一個成白雪雪，帶面具，Phantom Rider 都唔係渣電單車，而係騎馬。同一個普通西部牛仔無乜分別，係一個靈異西部故仔。

Carter Slade 全身白雪雪其實係嚟自印地安巫醫一種裝備，令佢喺夜晚可以發光，結果喺以前落後嘅美國西部啲人，喺夜晚見到呢個發光嘅人，就以為佢係鬼，所以就叫佢做 Phantom Rider，好多壞人就係因為咁畀佢嚇親。

## Johnny Blaze
1972年8月 Ghost Rider 第一次喺 Marvel Spotlight 出場，由 Roy Thomas 同 Gary Friedrich 創作，Mike Ploog 負責畫。

Johnny Blaze 係一個電單車特技人，佢為咗救佢患咗不治之症嘅繼父 Crash Simpson，而將自己嘅靈魂出賣咗畀 Mephisto，之後佢變成一個着住火嘅骷髏頭，而且會得到惡魔嘅力量，四周圍幫 Mephisto 搞搞震。

出賣咗靈魂之後佢繼父 Crash Simpson 果然好返，但同樣係電單車特技人嘅 Crash Simpson，喺好返之後無耐就喺一次單車特技意外入面死咗。

Johnny Blaze 搵返 Mephisto 講數，但 Mephisto 就話應承幫佢繼父去除病痛，無話佢唔會死於非命喎。搞到 Johnny Blaze 臖過火屎，之後佢喺一啲魔法書上面搵到防禦法術，加上臖過火屎，爆發出嚟嘅力量，令佢最終擺脫咗 Mephisto，但就唔覺意釋放咗佢身上嘅惡魔力量來源：惡魔Zarathos。而由於 Zarathos 係 Mephisto 嘅奴隸，所以 Mephisto 仍然可以有限度咁控制 Johnny Blaze。一方面佢用惡魔嘅力量去伸張正義，另一方面佢又俾 Mephisto 控制去做壞事，於是形成 Johnny Blaze 喺 **Ghost Rider**故仔入面，經常充滿住好多人性掙扎。

## Daniel Ketch
第二代 Ghost Rider 喺 1990年3月出現，有一次 Daniel Ketch 同佢家姐 Barbara 俾班歹黨搞，之後有一架神秘電單車喺 Daniel Ketch 面前出現， Daniel一騎上咗架電單車之後，就變成咗**Ghost Rider**，雖然之後將啲歹黨打走，但就救唔到家姐，結果佢家姐俾班歹黨入面一個叫 Blackout 嘅人殺死咗，因為咁佢就成為咗「黑夜之子」（Midnight Sons）。

## 能力
Ghost Rider 最搶眼係佢個火焰骷顱頭，除此之外，由於佢係電單車特技人，所以電單車技術好勁，當佢變咗做 Ghost Rider 之後，佢架電單車甚至可以喺任何平面，包括喺水上面都一樣可以行，而且快到無影。重會有超人嘅力量，有25噸嘅力量。

* Johnny Blaze：除咗電單車技術，Johnny Blaze重有一樣「Hellfire」（地獄之火），係一種特殊火焰，佢燒嘅唔係實質嘅嘢，而係靈魂，但呢種火亦可以轉為一種實體嘅火燄，呢啲火可以根據 Johnny Blaze 嘅想法而變成佢想要嘅嘢，例如佢可以將啲火變成一架單車，或者變成鎗入面嘅子彈發射。

* Daniel Ketch：同樣都有 Hellfire，但佢就唔係咁識得點用，所以佢主要用電單車鏈做武器，條鏈可以變到好長，而且可以轉變成任何形式武器。不過 Daniel Ketch 最勁係一種叫做 Penance Stare（贖罪凝視），同 Hellfire 一樣可以用嚟燒人嘅靈魂，只要佢一啤住你，咁畀佢啤住嘅人就會重新經歷所有曾經犯下嘅罪行同錯誤無數次。你點樣害人，佢就點樣害返你。

## 周邊產品
* 電影：Ghost Rider 電影（港譯：幽靈車神）由 Nicolas Cage 做 Johnny Blaze，2007年2月16號美國上映
火狐

**火狐**（Firefox）可以係：
*小熊貓，即係紅熊貓（Red panda）
*紅狐（Red fox）
*Mozilla Firefox，網頁瀏覽器
CO

**CO**或**Co**或**co**或**cO**可以係：

* 一氧化碳：化學式係**CO**。
* 鈷：化學式係**Co**。
* 公司：簡稱寫成 Co.
* 科西嘉文嘅ISO 639 alpha-1代碼
* 英格蘭高車士打地區嘅郵編
* .co：哥倫比亞地區嘅域名
* .co.*：大多數國家嘅商業組織機構成日用嘅第一域名。
* 美國大陸航空嘅IATA代碼
* 科莫省嘅ISO 3166-2:IT代碼
* 美國嘅哥羅拉度州
* co，一個 RCS 命令，係  嘅簡寫

## 註
棋

**棋**，又寫做**碁**，係種棋盤上對戰嘅玩耍，要邏輯、策略、有時運氣。

## 種類
### 隨機、策略類
玩個遊戲嗰陣，參加者做決定或者之後，會有隨機因素，或者未知因素公開，對弈各方要準備隨機嘅事。

*飛行棋
*Risk
*百家樂
*盲棋（又叫「暗棋」，中國象棋變體）
*蛇梯棋
*The Settlers of Catan

### 有秘密冇隨機、策略類
佈局完成後冇隨機因素（佈局時抽簽唔算隨機），有啲棋種畀對弈各方可以靠估對方嘅秘密嚟增加勝算（例如陸軍棋），但係有啲棋種嘅秘密元素只係用嚟破壞棋局嘅必然性，各方秘密本質上唔容易估得到，到可以估到嘅情況已經入到終局，靠估對方嘅秘密嚟增加勝利機會並唔大。

*TransAmerica
*陸軍棋
*西洋軍棋
*Diplomacy

### 必然性、策略類
對弈各方都睇到所有資訊，冇隨機因素，所以係「必然性嘅」。棋種一旦出現簡單嘅必勝法（例如五路圍棋，未有禁手前嘅五子棋），大眾就會冇咗興趣，侷住改例令遊戲變得複雜。因為呢啲棋有時複雜到連超級電腦亦難以應付，加上佢哋變化嘅必然性嘅，除咗要求邏輯外，職業棋手係實戰時重需要辨認棋局嘅常見模式，喺指定棋型下幾乎唔使諗即能辨認同適當應對（例如圍棋「角上四死六活」「烏龜不出頭」等模式，中國象棋「單車難殺士象全」，國際象棋「馬象險勝單王」，辨認唔到呢啲模式只會被視為初學者或門外漢）。

*大統領棋
*印度象棋
*國際象棋
*中國象棋
*韓國象棋
*泰國象棋
*日本將棋
*圍棋
*格仔棋（又叫 國際跳棋 或 Checker）
*飛行棋
*玻子棋
*黑白棋（Reversi）
*五子棋
*三國演奕棋
*虎雞蟲棒棋
*海軍陸戰棋
*印度鬥獸棋
*鬥獸棋

*香港鬥獸棋
海南島

**海南島**係中國第二大島，亦係中華人民共和國實際管轄嘅最大島，面積33,210平方公里，喺南中國海西北便，而家歸中華人民共和國嘅海南省管。

## 地理
海南島同北面隔住瓊州海峽同廣東嘅雷州半島相望。

由沿海向內海拔遞增，呈環狀分佈，最外環沿海係平原，往內為臺地同丘陵，再往內為山地。臺地同丘陵係海南島面積最大嘅環帶。山地丘陵位於中部偏南，有黎母嶺（主峰猴獼嶺，海拔1655米）、五指山（主峰五指山1867米，係全島最高點）。

## 出面網頁

*
綠海龜

**綠海龜**（）係世界上分佈最廣泛嘅海龜之一。

## 分佈
熱帶同亞熱帶海洋水域。響中國，由山東省到台灣海域，以至中越之間嘅北部灣，都可以發現綠海龜蹤影。
 
## 特徵

成年綠海龜殼呈黃綠色或者深啡色，長 70 至 150 厘米，體重約 200 公斤，亦有紀錄係超過 400 公斤。因為體內脂肪係淺綠色，所以先俾人叫做**綠海龜**。

## 食啲乜
綠海龜係雜食性動物。成年龜主要食海草同藻類等植物，佢哋啲腸有特殊細菌，幫助消化食物。成年龜間中亦會食海綿、水母、墨魚同蝦呢啲海洋無脊椎動物同魚類。海龜仔就鍾意食魚卵、軟體生物，蝦同水母等等。

## 香港生蛋地點

以前喺香港係有好多適合綠海龜出蛋嘅地方，例如石澳、大浪灣、南丫島、深灣、西貢、大浪西灣等，但係隨住海洋污染，海上交通繁忙，加上海灘被人干擾後，現時只有南丫島先係綠海龜嘅定期繁殖地。

2006年11月，漁護署人員響西貢大浪灣，小心翼翼將龜蛋拎走，同埋響2007年2月，喺送龜仔返大海之前，安排佢哋住喺香港海洋公園同香港濕地公園嘅展覽館入面養。直到2008年7月先至放生。

## 相

File:Green Sea Turtle - Honu(Chelonia mydas) O'ahu.JPG|綠海龜上岸“Honu”
File:Hawaii turtle 2.JPG|喺夏威夷珊瑚礁度游緊水嘅綠海龜


## 參考
* 漁護署，《迢迢千里》，天地圖書有限公司，ISBN 988-201-610-3
* 世界自然 (香港) 基金會，《海龜：現狀與保育》資料單張

## 睇埋
* 香港爬蟲類
稜皮龜

**稜皮龜**（）係一種大型海龜。有 240 厘米紀錄。背甲黑色，有 7 條淺色高脊。頭黑色，有白點。有明顯嘅鷹咀。因無真正嘅甲殼只有好堅韌嘅硬皮，所以先俾人叫做**稜皮龜**，佢哋係最大最重嘅海龜。

## 分佈
廣泛分布喺遠洋性嘅海洋。分布地遠至北歐嘅斯堪的納維亞海域都有。

## 食啲乜
雜食。主要食水母（尤其係葡萄牙戰艦），亦都食魚毛、魷魚、甲殼動物、軟體動物同海藻等。

## 保育現狀
稜皮龜受《野生動物保護條例》保護，喺《中國瀕危動物紅皮書》度亦列入極危。

### 香港嘅記錄
香港並唔係稜皮龜嘅主要繁殖地，但因為佢喺海洋中嘅遷徙路線極之廣泛，香港水域亦可能係遷徙路線上，所以偶然有機會發現到。根據資料，稜皮龜首次係喺1951年被發現，地點係長洲一個沙灘度，當時佢上岸之後好快就游番落海。之後1963、1964年喺南丫島附近有出沒嘅記錄。1977年有一隻死咗嘅棱皮龜被沖上西貢一處海灘度。西灣（1998年）、東龍洲（1994年）、蒲苔島（2000、2003年）亦發現過屍體。

## 參考
* 《香港的兩棲類和爬行類》
* 《迢迢千里》ISBN 988-201-610-3

## 睇埋
* 香港爬蟲類
玳瑁

**玳瑁**（Hawksbill Turtle）係一種接近絕種嘅海龜。呢隻物種係全球都有，喺大西洋同太平洋種群分為兩個亞種。

## 分布
### 香港嘅情況
雖然玳瑁唔喺香港繁殖，但香港水域都係屬於佢嘅分布範圍（甚至係遷徙範圍），所以都可以當佢係本地嘅原生物種。過往香港亦有玳瑁出沒：1978年喺筲箕灣發現到活生生嘅玳瑁，1973年喺昂船洲發現佢嘅屍體。1996年甚至有幾個地方發現到佢嘅屍體，包括有淺水灣，石澳，大浪灣同南丫島。

## 睇埋
* 香港爬蟲類

## 出面網頁
* 「玳瑁」海龜 - 香港極度瀕危品種
第3屆香港行政長官選舉

**第三屆行政長官選舉**，係喺2007年上半年舉行嘅香港特別行政區行政長官選舉。選舉由800人組成嘅選舉委員會投票，由一位或者多位候選人之中，揀出下一任行政長官。由於立法會修訂咗《行政長官選舉條例》，加入信任投票制度，所以今次就算只得一個人有足夠提名，仍然需要投票。

## 參選資格
參選人要係香港特別行政區永久性居民嘅中國公民，無外國居留權；實齡夠40歲；喺香港連續住夠20年。參選人最少要有100人簽名提名佢先可有資格選。成個選舉最多可以用HK$9,500,000。

## 確認咗啱資格嘅候選人

### 梁家傑
喺第二屆行政長官選舉嗰陣因為得一個候選人獲有效提名，結果唔使投票董建華就自動當選；之後喺2005年香港特別行政區行政長官補選都係「一人參選」。所以今屆公民黨同民主黨決定積極參與選舉委員會選舉，希望透過間接選舉而成功令候選人關注選民所關心嘅課題，唔會單單為商界服務。令次選舉，由800人選舉委員會選舉開始。

兩黨代表公民黨梁家傑喺2006年11月6號宣布角逐。

2007年1月31號，梁家傑喺中環遮打花園宣佈得到111個選委提名，夠晒參加行政長官選舉。2月10號，梁家傑佈取得123名選委提名。2月14號，即提名期正式開始首日，梁家傑即前往提交選委提名表格，共取得132個提名，成為第一個確認嘅候選人。佢個競選口號，中文係「誰想去贏一場沒有對手的競賽?」，"Who wants to win a race without competition?"。

### 曾蔭權
2007年1月22號以「正積極考慮及預備參加行政長官選舉」名義，好高調咁坐行政長官專車，去到灣仔東亞銀行港灣大廈嘅「曾蔭權競選辦公室」。佢要到2月1號先至正式參選。2007年2月5號佢宣布拎到多過450名委員提名。佢個競選口號，中文係「我會做好呢份工」，而英文 "I'll get the job done!"。

## 第三屆行政長官選舉
### 選舉過程
#### 提名期
2007年香港特別行政區行政長官選舉提名期由2月14號到3月1號。

#### 投票日
2007年香港特別行政區行政長官選舉投票日喺3月25號喺亞洲國際博覽館舉行。香港政府今次響呢度搞，係因為會展爆棚，投票要移去博覽館搞。嗰日上晝9點到11點係第一輪投票。如果無人得到過半數有效票，就會喺下晝兩點到四點舉行第二輪。如果仲未有人過半數，夜晚上7點到9點，再搞第三輪。

### 時序
* 2006年11月6號，部分民主派組成嘅特首選舉民主工作小組公布推舉梁家傑參加行政長官選舉。
* 2006年12月10號，選舉委員會界別分組選舉舉行。
* 2006年12月16號，陳乙東宣佈參加行政長官選舉。
* 2007年1月22號，曾蔭權以「正積極考慮及預備參加行政長官選舉的人」名義視察曾蔭權競選辦公室。
* 2007年1月25號，李永健宣佈參加行政長官選舉。
* 2007年1月31號，梁家傑宣佈已取得111名選委嘅支持。
* 2007年2月1號，曾蔭權宣佈參加行政長官選舉。
* 2007年2月4號，曾蔭權宣佈已取得過半數選委支持。
* 2007年2月14號，2007年香港特別行政區行政長官選舉嘅提名期開始；紀文珊同詹振榮宣佈參加行政長官選舉；梁家傑提交提名表格，獲確認為第一名行政長官候選人。
* 2007年2月16號，曾蔭權提交提名表格。
* 2007年3月1號，2007年香港特別行政區行政長官選舉嘅提名期結束。
* 2007年3月25號，行政長官選舉嘅投票喺亞洲國際博覽館舉行。

#### 投票當日過程
*09:00 首輪投票開始。 
*11:00 首輪投票結束。 
*11:53 首輪投票結果公佈，曾蔭權以649票當選。

### 選舉結果
喺呢次選舉，800名選委（當中有四人身份重覆，另外一人死咗）當中總共有789名選委攞咗選票，投票率係99.1%。在投票箱內嘅788票中，有效選票佔772張，另外有11張空白票，4票冇用印章蓋印，一票同時蓋咗印喺兩名候選人嘅空格上。另外有一張空白嘅選票放咗喺投票間地下，冇放進投票箱內。事後梁國雄話嗰張票係佢攞嘅，佢本來想當眾撕毀選票，以表達對小圈子選舉嘅不滿，但畀工作人員制止，所以佢將空白選票丟喺地下。

各候選人得票情況如下：

### 選舉總結

* 梁家傑得到132名選委提名參加行政長官選舉，但喺不記名投票之中，就算加埋佢投畀自己嘅一票，亦只係得到123票，比提名數目少。
* 曾蔭權得到641名選委提名參加行政長官選舉，喺投票中得到649票（其中一票冇蓋喺指定位置入面，但選舉主任馮驊法官認為印章蓋咗喺曾蔭權一欄，明確表達投票意向，裁定有效）。
* 呢次選舉有16票裁定無效，另有一票冇放入投票箱；而1996年嘅選舉就只有一張空白票。

### 選舉過程議題

### 影響

## 出面網頁
* 第三屆行政長官選舉官方網站
* 2006年選舉委員會界別分組選舉官方網站
* 選舉管理委員會

### 參選人競選網頁
* 曾蔭權： http://www.donald-tsang.com/
* 梁家傑： http://www.competitionforce.hk/
* 陳乙東： http://busuncle01.mysinablog.com/、 http://www.hkblog.com.hk/?1285

## 參考

## 參閱

## 一覽表
* 香港選舉一覽
蠱惑仔

:*如果係講[[漫畫]]，去睇[[古惑仔 (漫畫)]]*

「**蠱惑**」又寫做「**古惑**」，喺廣東話來講，原本意思係話啲人鍾意耍啲小聰明，去做一啲主流唔認同嘅行為，或者用嚟令自己方便，又或者用嚟行騙，總之係一啲唔正路嘅方法去做嘢，可以話佢聰明，亦都可以話佢心術不正。譬如話：陳仔平時鍾意暱喺檯低瞓覺，當老細行過見佢張檯冇人，只會以為佢行開咗，咁樣偷懶真係「蠱惑」；又例如：有啲人曾經用兩個港幣一蚊疊埋黐實，整到外表睇嚟好似厚身嘅港幣五蚊咁，然後拎去搭小巴入錢箱，司機唔為意會以為佢入咗五蚊，而其實佢只係入咗兩蚊，可以話呢啲人用咗啲「蠱惑」招嚟呃人，真係夠晒「蠱惑」。

以前話人「**蠱惑仔／女**」，以前嘅時間普遍用嚟形容啲鍾意賣弄小聰明嘅細路仔，佢哋自以為一啲小聰明可以呃到啲大人，但往往俾啲大人睇穿技倆。

家下嘅「**古惑仔／女**」，已經泛指啲有黑社會背景又活躍於社區嘅人，佢哋大多數係啲邊緣青少年出身，為所屬黑社會團體或個人利益而從事不法及有違社會法紀嘅勾檔，俗稱「走偏門」，例如：開賭外圍、販賣各類毒品、放貴利、爭地盤開片、控制妓女從事淫業、收陀地、走私、販賣翻版貨品……等等，佢哋多數係主張以強權暴力嚟凌駕公理，以個人或社團利益為先，置法理於不顧。

因為佢哋通常係從事非法嘅活動，擾亂社會秩序，挑戰法律，損害廣大市民及社會嘅利益，因此亦係警方打擊嘅主要目標，亦因為咁，啲黑人物會用各種唔同嘅方法嚟避開警方嘅緝捕網嚟達到佢哋嘅目的，所以呢啲成日諗好多蠱惑招嘅黑人物統稱叫做蠱惑仔，而佢哋亦會將自己從事嘅工作叫「**行蠱惑**」或「撈黑」。

及後因為一本講述黑社會世界嘅漫畫【古惑仔】用咗呢個「古」字，加上相關電影系列大放流行，所以「**古惑**」呢個寫法近年喺文字上俾人普遍採用。
東方之珠

**東方之珠**可以係：
*香港嘅美譽
*東方之珠 (電視劇)，香港無綫電視劇集
*東方之珠 (甄妮嘅歌)，粵語歌，甄妮原唱，顧嘉輝作曲
*東方之珠 (關正傑嘅歌)，粵語歌，關正傑原唱，羅大佑作曲
*東方之珠 (羅大佑嘅歌)，國語歌，羅大佑原唱兼作曲，係關正傑嗰首歌嘅國語版
野豬

**野豬**（學名：***Sus scrofa***），係家豬嘅祖先，但係體格較強健，主要係灰黑色，腳同咀尖端呈白色，面同喉嚨有灰白毛。細個嗰陣頭大、耳又尖又長，豬公嘅牙生得非常之發達，由個口度突出嚟，向外彎曲。

## 分佈
野豬分佈好廣泛，大部份歐洲、亞洲、南美洲、中美洲都搵倒佢哋，其他洲都有一尐地方有。

## 習性
繁殖期全年，妊娠期約 130 日，一胎可生 4 - 8 隻，而一隻野豬壽命可達 21 年。除交配季節外，豬公一般獨居，豬乸同豬仔一般成群出沒。

## 象徵

喺古時候蘇格蘭高地嘅 Campbell 部落，野豬畀佢哋用作臂章以表示勇氣同勇猛。喺同屬蘇格蘭嘅 Urquhart 部落，都係用三隻豬頭嘅圖案做徵章。古代波斯嘅 Sassanaid 帝國，野豬視為勇猛同勇敢嘅動物。野豬亦喺 英王理察三世嘅象徵。喺德國 Eberbach 鎮，野豬被用作該鎮嘅徵章。喺比利時，野豬係南部 Ardennes 森林嘅象徵，同時亦係比利時陸軍 Chasseurs Ardennais 軍團嘅吉祥物，軍人都喺佢哋嘅貝雷帽上扣上野豬扣針。


## 遇到野豬點算
日本神戶市東灘區公所咁講：
# 唔好理野豬，野豬會行開。
# 如果野豬行近你，唔好驚，慢慢打倒褪。行動快只會嚇親野豬，令難以預計嘅事情發生。
# 唔好追捕野豬，受驚嘅野豬可能發癲咁亂噉走，撞傷人。

## 香港嘅野豬
野豬係香港現時身型最大嘅原生哺乳動物，喺香港分佈亦好廣泛，香港島、大嶼山、大帽山、新界東北、西貢同清水灣都搵到佢哋嘅蹤影。喺好多種生境都搵倒野豬，包括林地、草原甚至農田郊野地帶。

因為香港冇乜會食野豬嘅猛獸，野外原有嘅華南虎一早已經死清光，得緬甸蟒蛇對野豬仔有潛在威脅，加上野豬繁殖得好快，數量容易失控，破壞唔少農田。野豬重會食農作物，最鍾意嘅係蕃薯、野葛同土伏苓。目前對香港嘅野豬研究仍然係起步階段，可能係香港生態裏面重要嘅清道夫（食動植物嘅屍體），而翻土行為亦可能有利植物生長。

### 出沒

香港政府接到有關野豬滋擾人嘅投訴，2004年有 42 個、2005年有 116 個、2006年有 135 個。投訴人主要係擔心野豬威脅人身安全同破壞財產。2004 至 2006年間，香港政府只喺紀錄咗有一宗「有人因驅趕野豬而受傷」嘅報告，傷者傷勢並唔嚴重。野豬近年滋擾人嘅地點包括：粉嶺鶴藪、崇謙堂村、大埔松嶺、汀角路、葵涌醫院同埋元朗八鄉菠蘿山清潭水塘。

### 野豬狩獵隊
為咗處理野豬擾民同傷人問題，警方喺二十世紀七十年代後期，成立咗由民間志願人士組成嘅野豬狩獵隊。漁農自然護理署根據香港法例第 170 章《野生動物保護條例》向隊員發出「特別許可證」，而警方亦向佢哋發出槍械牌照。野豬狩獵隊射殺嘅野豬數目，2004年係 6 隻、2005年又係 6 隻、2006年係 52 隻。

野豬狩獵隊成員要考筆試同射擊，合格後唔使差人陪同都可以行動，但係每次行動要事先通知警方，事後亦要詳細報告開槍細節，而喺狩獵行動四個鐘頭之內，要帶返啲紀錄同彈頭畀警方，以防有人違規用槍。狩獵隊嘅所有開支都係自費，並且要自己買第三者保險，政府一個仙都唔會津貼。成員幾乎都係退咗役嘅香港差人。

該隊伍人士向傳媒透露，行動時殺嘅通常係大公野豬，其餘嗰啲就嚇到匿返入山林，唔多敢再出嚟見人，而所得獵物，會攞來食（編按：未必次次都會）。

### 政府忽然之間由嚴格保護變成頻繁撲殺
民間非專業者驅趕來犯嘅野豬時，除咗可能自己受傷，重要冒法律風險，皆因此乃受保護野生動物。而阻止野豬擾民嘅基本策略，依然係控制其數量；野豬狩獵隊由2019年4月起唔准再出動。取而代之嘅，係由漁農署主導，用活捉，絶育再放生嘅程序處理，不過此行徑失敗，野豬變得比之前擾民，然而漁農署繼依然宣稱有進展，呢種動物亦繼續受法律嚴格保護。喺2021年11月，政策突然鉅變，外間相信係一次香港警察嘅任務失敗所致。有警察同漁農自然護理署職員合組嘅一隊人，出動去生擒一隻野豬時，出咗岔錯，有個輔警俾佢咬傷咗，目標野豬亦墮樓而死。漁農署好快就突然宣布，改成自行派員頻繁出動，喺市區一揾到野豬就捉去殺死。民間及大部分議員對此激烈反對，認為極唔人道。特首林鄭月娥指應該靠毀滅野豬嚟保護兒童云云。漁農處亦更改其網站，將保護野豬嘅條文刪除。野豬狩獵隊嘅槍擊，針對攻擊性強嗰啲野豬，弱嘅就驅逐到之後唔敢再去人住嘅地方；至於民間其他人，受法例限制唔可以殺、傷、捉或者虐待，通常嚇到佢哋當刻過咗就算數；然而漁農處做嘅就包括主動去非民居地帶誘捕，就連馴良者以及無能力傷人嗰啲細嘅，都殺無赦，動物權益團體指其行為非常卑鄙。漁農署同警察等人合組嘅隊伍出動殺野豬時，亦會即場遇到市民嘅反對。警務署署長蕭澤頤向傳媒講，該署並無向漁農署施壓嚟令佢哋改變政策。之後，由漁農署同警察主導嘅香港政府人員，繼續週圍捉啲野豬再毒死，例如，喺緊貼郊野嘅民居地帶曾經有兩隻野豬徘徊揾嘢食而並無襲擊人，亦已經被警察趕返樹林之中，然而漁農署晏啲派咗人去該處，揾到一大一細兩隻野豬（編按：唔見有消息指明被趕走同被殺嘅係唔係同樣嗰兩隻），一律滅口。

### 非獵殺嘅應對方法
# 裝電子圍欄
# 控制野豬繁殖數量

## 註


## 連出去
* Wild Boar in Britain
* Higashinada Ward Office, Kobe-city, About Wild Boars
* 立法會五題：野豬出及狀況

## 睇埋

* 台灣哺乳動物
* 香港哺乳動物
古惑仔 (漫畫)

**古惑仔**（英文Teddy Boy）係一本香港公仔書，由牛佬（文啟明）監制、邱瑞新主编。前身係鄺氏出版社出版嘅《江湖大佬》，後來由於作者牛佬自立門戶，再推出《古惑仔》，喺1992年創刊，2020年4月出最後一期，有二千三百幾期，係香港其中一本好受歡迎兼且係最多期數嘅公仔書。

## 簡介
古惑仔係虛構嘅故事，故事背景係香港黑社會社團鬥爭：喺香港唔同地區都有一個社團，而每一個社團喺唔同區都有一個大佬，咁多個社團之中，以洪興勢力最大，大到有分「正部」同「分部」，洪興甚至係黑社會嘅「龍頭」，而主角陳浩南就係洪興正部嘅銅鑼灣揸咈人。

## 拍攝年份
;1996
* 古惑仔之人在江湖
* 古惑仔2之猛龍過江
* 古惑仔3之隻手遮天

;1997
* 97古惑仔之戰無不勝

;1998
* 98古惑仔之龍爭虎鬥
* 古惑仔情義篇之洪興十三妹
* 新古惑仔之少年激鬥篇

;1999
* 古惑仔激情篇之洪興大飛哥

;2000
* 勝者為王
* 友情歲月之山雞故事

## 人物介紹
### 社團
#### 洪興正部
會員職員總人數五萬，創辦人蔣震，即蔣天生阿爸，第二代龍頭係蔣天生，第三任龍頭係陳浩南重有「洪興十二揸咈人」，現任龍頭係韓賓成為，十二話事人剩返四個。

*旺角：十三妹
*深水埗：陳浩南
*西環：陳耀
*油麻地：大宇
*香港仔：大飛

#### 洪興分部

#### 東英社
會員人數有待補充
前龍頭為駱駝，麾下有東英五虎—
笑面虎、下山虎、奔雷虎、金毛虎、擒龍虎
五虎相繼死去後，駱駝成立新東英五虎—
風雷虎、追風虎、深山虎、哮天虎、無名虎
其後駱駝去逝，臨終前傳位予「無名虎」大東，
大東後來瓜咗，由佢個仔梁小東繼位。

#### 三聯幫

#### 和記
會員職員總人數三萬，龍頭係**高文彪**，頭馬**立花正仁**死咗。到2016年講佢原來未死重出江湖。

#### 毒蛇幫
會員總數有8萬人。呢個幫喺台灣稱霸，由以前陳浩南嘅生死之交——山雞做龍頭，手下好多高手，尤其係戰無不勝嘅何光（地中海）。後來山雞被暗殺，由佢老婆丁瑤接任。

#### 中興社
#### 長樂社
#### 和興和

## 周邊產品
因為古惑仔漫畫嘅成功而令到佢有好多周邊產品，包括電影、電玩等等。

### 電影
《古惑仔》電影系列，由鄭伊健飾演陳浩南。

### 電玩
《古惑仔online》

## 睇埋
* 紅燈區

## 出面網頁
* 古惑仔官方網頁
桂

**桂**可以係：
* 廣西，簡稱桂
* 桂林
* 桂花，一種植物
* 肉桂
* 桂花魚，一種食用魚
* 桂氏，姓氏
何文匯

**何文匯**（，）係香港粵音學者。做過香港中文大學中文系教授、教務長、香港中文大學東華三院社區書院創校校長。任職中東書院其間，校內發生過集體辭職事件，涉及新任同接任嘅教務長同教務組。

## 粵語正音運動
何文匯一直搞「粵語正音運動」，響香港電台主持過唔少粵語正音嘅節目，亦出版過唔少教粵語「正確讀法」嘅書。

但係，由何文匯所主導嘅「正音運動」，引起好多嘅爭議，認為𠵱家粵語嘅讀音只係靠「約定俗成」，冇統一標準，所以提倡以黃錫凌《粵音韻彙》嘅注音同埋《康熙字典》裏面嘅反切注音為標準。佢透過香港教育局開辦粵語正音課程，教現任先生粵語嘅「正確讀音」。

香港唔少大專院校嘅講師、現職資深先生教師都批評佢，當中而家住響多倫多嘅作家王亭之同埋香港專欄作家潘國森話佢「邪音亂港」。對何文匯嘅批評，可以綜合為：粵語正音最基本嘅漏洞，就係假設讀音一成不變，實際上語言會隨時代而改變；硬係要確立統一標準，不論係跟《粵音韻彙》又好、《康熙字典》又好、《廣韻》都好，係漠視咗語言嘅自然發展、實際運用。

有意見應為研習粵語古音係有必要，以便欣賞到詩詞嘅讀法。何文匯大力研究呢方面嘅知識，有助延續中國文化。

## 主持嘅節目
*《粵講粵啱一分鐘》
*《百載鑪峰》

## 參考

## 出面網頁
*
*
*
*
* 中國語文科語文參考資料
* 〈《廣府話救亡》審閱報告〉
* 〈《廣府話救亡》繆誤舉述〉

文滙
如心廣場

**如心廣場**（；）係香港荃灣一對地標摩天大廈，係全新界最高嘅樓。如心廣場有兩棟樓，矮嗰棟42層叫Nina Tower，高163.7米，係酒店來；高嗰棟80層叫Teddy Tower，高318.8米，其中30層係甲級寫字樓，淨返就係酒店。兩棟樓代表華懋集團老細龔如心（Nina），同佢個畀人綁架失蹤多年嘅老公王德輝（Teddy），中間有一條玻璃天橋連接，寓意夫妻手牽手永不分離。不過唔理高低，成個建築叫如心廣場，而英文就叫Nina Tower。棟樓喺2007年12月落成，但龔如心等唔到呢一日，就響2007年4月3號病死，睇唔到佢開張。

如心廣場塊地響楊屋道八號，荃灣市鎮地段353號，係填海填出來。成塊地面積有成21萬平方呎。起好之後，成棟嘢有成280萬平方呎。

## 史
其實如心廣場原本設計唔係噉。原本打算用80億港銀起108層高，有成520米，要高過吉隆坡雙子塔，會係世界至高嘅樓。外表金光閃閃，上面重諗埋掛。起嘅原因係華懋雖然係香港大地產商，不過起親多數都係新界中低價住宅樓，冇自己嘅地標。華懋趕住1997年前用嗮乙種換地權益書，所以就1993年用嗮佢來換荃灣呢塊地。加上見到信和集團同新鴻基地產夾分起嘅地標中環廣場，唔響中環都一樣咁掂，華懋都可以響荃灣有樣學樣，起個地標帶動周邊發展。不過呢個起世界至高地標嘅算盤打唔響，因為中英政府1991年好快就決定要響赤鱲角起新機場，而荃灣上空響正航道，香港政府1995年1月決定唔畀佢起咁高，最多只可以起324米。因為佢唔可以喺1996年起好樓，畀政府罰咗5.5億，向法庭上訴都係維持原判。最後1997年都係要設計過，拆開兩棟，好似而家噉，2000年2月政府先准佢起。

## 裏面
如心廣場底有巴士總站同其他公共交通，2000年已經起好。

## 出面網頁
* 官方網頁
* 荃灣如心廣場與新發展區近況
* 你所不知道的龔如心
鉛筆

**鉛筆**，係筆嘅一種，係可以用嚟喺紙上面寫嘢、畫嘢。未用過嘅鉛筆一般長 16 cm。

鉛筆嘅「鉛」係石墨混合物，叫做「芯」，直徑 2&nbsp;mm，石墨嘅外面包層木。有啲鉛筆嘅另一頭可以黐嚿膠擦喺度。鉛筆特別嘅地方就係寫出嚟嘅嘢可以容易咁用膠擦擦乾淨。用倔咗一係用鉛筆刨刨尖；唔係就用刀批尖佢，鉛筆就會越刨越短，得返 2 – 3&nbsp;cm 嗰陣就揸唔倒，叫「鉛筆頭」，有人會掉咗佢，慳家嘅會繼續用。

## 炭筆
**鉛筆**即係**炭筆**，鉛筆嘅石墨硬度適中（HB），用嚟寫字用多。炭筆有唔同嘅硬度，用嚟畫畫多。一般嚟講，鉛筆平啲，炭筆貴啲。

## 整法
 
現代鉛筆嘅芯由石墨粉、黏土粉加水撈均，整成一條長賴賴、好似意粉嘅嘢，跟著放條嘢入個窯度燒，燒好嗰條嘢浸入熱油或者蠟裏面，等啲蠟滲咗入去啲窿仔度，可以寫得順啲，呢啲叫「筆芯」。跟著用杜松（juniper）或者雪松（cedar）木板𠝹幾條嘅坑（圖：A 步），放啲筆芯落去（圖：B 步），再將一塊一樣有坑嘅板黐上去（圖：C 步），切開就變成一支支嘅鉛筆，就整完。
魚尾釘

**魚尾釘**係一種釘，多數係銅做嘅，可以用來釘埋幾張紙，又或者釘上咭紙度。佢一樣有釘頭，不過就唔釘身就兩條扁身嘅銅片。如果將兩條銅片擘開（擘音maak8），就會好似魚尾咁款。呢款釘因為係軟身，只要用手拗就可以釘嘢，唔使用其他嘢幫手。

因為市面上好多，平過、方便用過魚尾釘嘅代替品，好似釘書釘咁，所以一般好少會真係拎來用。不過佢比較安全，細路仔都容易用到，多數係用響敎書，做手工之類嘅嘢上面。

## 睇下
魚尾夾

**魚尾夾**(夾變調讀陰上)係一個夾紙嘅夾。係用一塊長方鋼片，拗成等腰嘅三角柱體。鋼片兩條夾口邊會卷起，等佢唔好夾爛張紙。魚尾夾之所以夾到嘢，就係靠夾本身個底，鋼片底兩面灣嘅張力，令到個夾埋。夾口兩條卷邊，亦都會各自彈住兩條鋼綫。每條鋼綫都成個圈做柄，一來兩邊柄可以摱開個夾口夾嘢，二來夾好後可將個啪落來，用夾口圈個設計，個柄彈落貼住啲紙。咁樣個夾可以平啲，可以疊(音踏)高啲。個柄啪返起，就可用手指夾住兩邊柄，放返啲紙出來。

魚尾夾大細好多隻，通常用9毫米底夾仔，或者38毫米底大夾。中夾有15毫米底，56毫米高。重有好多其他大細。睇下要夾幾多同埋夾乜嘅。通常魚尾夾夾身油到黑晒，而個柄就鍍鉻。之不過，亦都有多唔同隻可以揀。

魚尾夾夾嘅紙通常要多啲，廿五張以上到。如果無咁多，用萬字夾就夠。
直徑

**直徑**，又叫**徑線**，係圓形圓周上面任何兩點、通過圓心、最短嘅直綫距離。

## 睇埋
* 半徑

## 考
擦膠

**擦膠**，或者**膠擦**，亦叫**擦紙膠**或者**擦字膠**，係一種擦。呢種文具主要係用橡膠做，用嚟擦乾淨鉛筆寫出嚟嘅嘢。擦膠一般係白色，亦都有為咗靚整到唔同色，而家嘅擦膠可以係任何色。擦咗出嚟嘅碎，叫「擦膠碎」。

另外有一種擦膠，叫做**沙膠**，專用來擦原子筆字。原子筆墨會滲響紙嘅表層，而沙膠通常硬身，擦落好似有沙咁，可以擦得甩紙表層，連帶擦埋原子筆跡。不過，擦完通常連紙都會薄埋，唔小心重擦穿張紙。因為咁，貪方便嘅會用塗改液，改錯帶。

有時小朋友藉口話搵唔到擦膠，會用手指沾口水當擦膠，但效果就麻麻地。

喺一啲趕時間嘅情況下，好似係考試，啲人寫錯咗可能就咁用筆刪咗佢而唔用擦膠，慳返啲時間。

## 成分
*合成橡膠
*乙烯基

## 出面網頁
* More eraser information 網頁有唔同嘅擦膠
雙面膠紙

**雙面膠紙**係種膠紙，特點係兩面都有黐力。用法係先將膠紙貼落其中一邊嘅物件，再將膠紙面頭嘅膠膜拉起，最後將另一邊嘅物件壓落膠紙度。
玉郎漫畫

**玉郎漫畫**係一本香港公仔書，喺1984年九月創刊，係雙週刊形式咁隔個禮拜五晚出版，由漫畫報演變出嚟嘅一本綜合漫畫雜誌；本嘢由當時玉郎集團嘅總監祁文傑監制，走輕鬆搞笑路線，內容乜都有，除咗主打嘅漫畫之外，重有明星專訪同娛樂新聞…等。

但喺1987年，上咗市嘅玉郎集團因為股災加上漫畫潮崩潰而陷入財政危機，後來集團老闆黃玉郎更因為喺1987年至1989年期間涉及商業犯罪而接受調查，終於喺1990年俾星島報業集團大幅收購，於是玉郎集團出版公司就正式改咗名做文化傳信，而呢本綜合漫畫書亦就此停刊。

## 主打單元
### 明星專訪
每期會由玉郎集團嘅老闆黃玉郎親自出馬訪問一啲當時得令嘅歌影視藝人，訪問內容嘅旁邊會加上佢哋設計出嚟嘅動作相片，加上自己畫嘅插畫用連環圖嘅方式刊登出嚟；有時重會喺張相上面加工，例如加滴汗，加啲淚水，畫啲嘢落去令到張插圖更加惹笑，增加讀者睇嘅趣味。

### 玉郎劇場
由綽號「興豬」嘅漫畫家黃國興繪畫，主要係將電影、電視…嘅故事改編成搞笑故事，例如當年無綫電視嘅一套學警故事，由初出道嘅梁朝偉做主角嘅《新紥師兄》就俾佢改篇成為咗「雞紥師兄」，極盡玩嘢之能事，可以話係【玉郎漫畫】嘅主打重頭戲之一。睇返通常玉郎劇場原來係會同嗰期嘅封面對應，即係如果嗰期取材啲咩嘢做封面構圖，咁嗰期嘅玉郎劇場就係改篇嗰啲嘢嘅故事，好似上面話用《新紥師兄》做咗改篇題材，嗰期嘅封面佢就畫咗一個着住警察制服個樣戇戇直直嘅漫畫梁朝偉對住漫畫黃玉郎敬禮，十分可愛搞笑。通常玉郎漫畫嘅封面都係由畫風生鬼兼像真嘅漫畫家阮大勇負責繪畫。

### 太公報

由甘小文製作，模仿報紙形式刊載嘅專欄，通常誇頁咁得兩版紙一面睇晒；入面有插圖有文字，內容極盡無厘頭兼夾粗俗，隨時係屎尿屁乜都出齊嗰隻。

佢對於香港粗口文化有超多嘅創作意念，最鍾意用啲粗口字嚟玩諧音，又鐘意借用被譽為「廟街歌王」尹光啲首本名曲嘅歌名嚟做題材玩嘢，好似週不時教人《數毛毛》，《數波波》，扮吓《相士大隻西》教人睇相…等；佢重成日拎自己或者其他人嘅相，又或者工作上嘅生活照嚟玩，好似佢會將公司聯歡聚餐嘅相整成連環圖咁，再喺啲人上面加上一嚿嚿嘅發言框（多數搵佢老闆黃玉郎嚟玩），然後改篇晒做笑料對白，配合埋當時相中人嘅動作同埋加咗工嘅表情，真係睇到攬住個肚大笑；有一個人嘅大頭証件相片次次都俾佢加工變成唔同嘅形像，有時光頭款，有時流口水，有時眼矇矇…，總之要整到呢個稱為「陳卓球」，又叫「咸球」嘅角色極盡搞笑頂癮先收科。

除此之外，喺佢筆下嘅主要人物都可以話係影射加上醜化嘅佼佼者，出晒名嘅有以下呢幾個：
*留住兩邊師爺鬚，戴住副圈圈眼鏡嘅「**矇眼堅**」、
*塊面四四方方加副圓圓眼鏡，眼仔咪成兩條線咁嘅茂李「**四方果**」、
*鬈毛剷青頭兼且面形倒三角，鼻兩邊幾條毛毛成隻老鼠咁款嘅「**老鼠龍**」、
*着舊式婆仔衫，肥肥腫腫兼講嘢大大聲嘅「**肥婆四**」，
*與及肥婆四嘅好姊妹，瘦瘦長長生得一對大哨牙嘅「**哨牙珍**」，
*唔可以唔提嗰個到咗今時今日重仍然會喺甘小文筆下嘅報紙漫畫專欄出現嘅主角，成個人黑過墨汁剩係見到對眼同個口，據聞係來自非洲嘅「**黑鬼德**」…等；
睇住呢堆漫畫活寶貝成日喺紙上面諷刺時弊，夾住粗口諧音講哩講路，再加上其它似是而非、俗得嚟又好似有啲意思、鹹濕得嚟又隱隱晦晦要意會嘅內容，成為咗當時睇【玉郎漫畫】嘅趣味重點之一；不過到咗今時今日重為人津津樂道嘅嘢，都莫過於佢嘅「看圖識字」囉～

### 情若無花不結果
由狄克編繪，每期都會用細膩嘅筆觸勾畫出一段段有笑有淚嘅愛情故事，屬於每期完嘅獨立式單元故事。

## 其他主要主筆
*李志清
*邱福龍
*許景琛
*黃國興
怪異集

**怪異集**係一本香港漫畫書，1983年創刊，漢民主篇兼監制，最初喺金報每日連載後結集成一本鬼書，以鬼怪奇異嘅恐怖故事為主，七、八十年代香港興起鬼故熱潮，無論電視、電影、小說，都好多以鬼故做題材，而怪異集就係當時以鬼故為題材嘅漫畫之中，銷量最高嘅一本，但到咗九十年代鬼故熱潮冷卻，怪異集最後因為銷路唔理想喺1995年停刊。

怪異集漫畫以漢民編繪嘅漫畫故事做主打，除咗漢民另一個主力係李志清，兩位主筆都係怪異集嘅台柱。

## 參考
*Olivary Olio：一種現實
龍虎豹

《**龍虎豹**》（）係一本香港出版嘅鹹書，1984年由已故嘅林國光創刊，第一期封面女郎係陳莉莉，以鹹濕內容為主。

《龍虎豹》初期係十日刊，逢8號、18號、28號出版，1990年代前以東南亞、唐人地方女性鹹相為主，主要專欄目有解答讀者來信嘅「華夫人」，重有「大男人物語」、「龍虎豹勁歌金曲」（改歌詞）等。

呢本嘢以鹹相出位、文詞大膽見稱，迎合讀者口味同主動發掘題材之下，創刊初期曾創下每月銷量超過25萬本紀錄，當時每月淨收入超過港幣一百萬，成為香港本地出產鹹書中嘅經典，曾熱銷至澳門同海外；之後相繼好多鹹書跟風推出，好似同樣係林國光創刊嘅《男子漢》（1997年停刊）、《火麒麟》等。差唔多同期創刊嘅鹹書重有《Playboy雜誌》、《閣樓》中文版（已停刊）等，而龍虎豹所走嘅係相對大眾化基層路線。

1989年六四事件後，本嘢加咗好多政治評論，之後重轉變為揭秘式文章，形式就好似而家啲周刊頭條報道咁；1996年開始，多咗好多以召妓內容為主嘅成人雜誌、「馬報」，搶咗唔小市場，重有好多小型成人小報、雜誌因財政出現危機紛紛停刊，而《龍虎豹》銷量已經無舊時咁勁，反而近年內地自遊行遊客會特登嚟香港買返當年嘅龍虎豹。

而家有啲學者都鐘意用呢本嘢作為參考資料，研究1980年代香港人性愛觀，本嘢而家重有得賣。

## 文化影響
龍虎豹可以話係鹹書代表，甚至龍虎豹本身已經係鹹書嘅代名詞，你話睇龍虎豹，即係話你睇鹹書，就算你根本唔係睇緊龍虎豹。

香港島中環蘇豪區有日式餐廳用龍虎豹雜誌名做舖名（lúng fu pào/Lung Fu Pao），內貼裸女相，於2021年開業。

## 參考

## 連出去
*李偉儀《搶救本土鹹書》、《鹹書文本的考古發掘》、《鹹鹹濕濕香港地》、《雅與俗的執著》，成報連載文章，2005年11月25～28日
過底紙

**過底紙**，又叫做**碳紙**（**碳式複寫紙**嘅簡稱），係一張響上面寫字，會印埋落下面嘅紙，係文具一種。過底紙嘅一面黐咗一層乾嘅墨或者色水；一般用蠟黐實。過底紙夾響兩張紙（或文件）之間，喺面頭寫嘢嗰陣，筆尖產生嘅壓力壓咗過底紙嘅墨落去下底張紙度，上面寫乜下面就印乜。

今時今日，獨立一張嘅過底紙（圖）已經好少見。影印機已取代咗佢復印文件嘅功能，不過而家，「過底紙」變咗一式多份嘅文件、收據嘅一部分，好似買嘢畀錢用信用咭，印出嚟嘅一式多份嘅收據，上面嘅資料同個簽名就係靠紙背面嘅墨過落張底度。同過底紙唔同嘅地方就係層墨好厚，可以用好多次，過底文件層墨好薄，一次過。

有人用過底紙嚟實驗藝術，當畫紙咁用同埋裝飾信封。

## 註

## 出面網頁
* 過底紙扣人心弦嘅歷史! 
* 過底紙點整出嚟
明信片

**明信片**，舊時廣東話叫做**甫士咭**，係一種信，寫嘅嘢無封埋，乜人都睇到，所以叫明信，而佢係咭一張，所以叫片。甫士咭來自係英文音譯，意思郵咭。明信片係一張咭，一面有畫或者相，另一面就留返來寫字。明信片嘅畫或者相，通常都係講當地嘅風物，好似風景人物咁。所以，遊客去到某地，會買明信片寄畀親友，甚至寄返屋企留念。明信片好有收藏價值，皆因佢好多都留低一地當年風貌。
櫻蘭高校男公關部

**櫻蘭高校男公關部**（日本名**桜蘭高校ホスト部**）係日本一輯少女漫畫。呢本漫畫日本賣成300萬本，家下重有動畫㖭。

## 故仔
故仔背景係講超級貴族學校櫻蘭高校，有六個靚仔。呢幾個靚仔，優雅、又有錢，又得閒，咁就開咗個為咗令女人開心做宗旨嘅男公關社。六位公子各有唔同，有白馬王子型嘅須王環、冷酷型嘅鳳鏡夜、正太型嘅埴埴、粗獷型嘅銛、重有惡魔型嘅雙胞胎光同埋馨。

故仔開頭係話，全校至窮，但係讀書好叻，成日拎獎學金嘅藤岡治斐，為咗搵個安靜嘅地方溫書而唔小心走咗入第三個音樂室–公關部，重打爛咗成八百萬日圓嘅花樽。原本治斐係個女仔，但係因為冇錢買校服而衣着隨便，所以俾人誤會係男仔，為咗要賠花樽錢，就迫住做男公關部嘅人，但係因為個樣似男仔，吸引咗唔少女仔，所以之後成為第七位男公關，去招攬客人還債。
臺灣地理

**[[臺灣]]**係喺西太平洋上一個島嶼，東岸太平洋，同日本與那國島隔111公里。西岸臺灣海峽對住中國大陸隔 150 公里。南濱巴士海峽，同菲律賓隔 300 公里。北接東中國海。全個島面積有 35,915 平方公里，南北長 394 公里，南北狹長，東西窄。以山地、丘陵、盆地、台地、平原為主體。喺歐亞大陸板塊同菲律賓板塊交界。

臺灣島喺東亞島弧中央位置，加上地扼臺灣海峽呢個國際重要航道，所以有重要戰略價值。
南陽

**南陽**（減筆字**南阳**）係中國河南西南一個大城。古時叫**宛**。因為個城響伏牛山以南，漢水之北（山南或水北叫陽），所以叫南陽。南陽家下係省轄市，叫**南陽市**，所以周圍都歸入個市。

南陽市家下管1市2區10縣，係河南省轄市之中至大，人口至多，夾埋面積2.66萬平方千米，人口1090萬。而南陽本身有70平方千米，常住人口70萬。南陽市南面貼住湖北省，西面掂到陝西省。

## 地理
南陽為三面環山，南部開口嘅馬蹄形盆地，素稱南陽盆地，山區、丘陵、平原約各佔1/3，耕地1312萬畝
爭凳仔

**爭凳仔**，係一種集體遊戲。玩法係先將一啲嘅凳排好，凳嘅數目要比參加者人數少一張，起音樂，參加者圍著凳仔氹氹圈行，音樂會突然停，參加者盡快搵張凳坐低，搵唔凳坐低嘅就輸，出局，之後減一張凳，繼續玩，直到兩個人玩，一人贏出為止。爭凳仔係細路玩嘅遊戲。

## 變化
爭凳仔可以唔用凳，音樂停，玩家立即坐低響地下，最遲坐低嗰個就輸喇。

## 唔同話嘅叫法
*丹麥話："Stoledans"（凳仔舞）
*荷蘭話："Stoelendans"（凳仔舞）
*葡萄牙話："Dança das cadeiras"（凳仔跳舞）
*法文："Chaises musicales"（音樂凳）
*泰文："Kao'ee Dontri"（音樂凳）
*中文："音樂椅"（音樂凳）
*德文："Reise nach Jerusalem"（去耶路撒冷旅行）
*菲律賓話："Trip to Jerusalem"（旅行耶路撒冷）
*俄文："Море волнуется"（大海打大風）
*瑞典話："Hela havet stormar"（個海打大風）
*羅馬尼亞話："Pǎsǎricǎ mutǎ-ţi cuibul"（雀仔搬竇）
*西班牙話："El juego de las sillas" 或者 "El juego de la silla"（凳仔遊戲）
河南

**河南**（；普通話拼音：；威妥瑪拼音：Ho-nan）係中國中部嘅省，所以正式名叫，省會響鄭州。河南響黃河中下游，因大部分地區喺黃河以南，所以叫「河南」。因為佢個地理位置緊要，向來都係兵家必爭之地。2000幾年前，佢係中國九州中間嘅，所以簡稱。亦都有、、之稱。

河南係中華文明嘅發源地之一，商代嘅殷墟，就係響河南發現。佢有唔少歷史文化名城，好似洛陽、開封、安陽、南陽、商丘、鄭州、浚縣同埋輝縣。佢作爲中國史嘅核心地方，洛陽、開封係好多個王朝、政權嘅國都，此外河南出身嘅重要人物都好多，比如有老子、莊子、法家嘅商鞅同李斯、張衡、韓愈、岳飛。不過而家河南係中國人多但又比較窮嘅地方。

## 名
河南省簡稱「豫」嘅意思有三種講法：
#「豫」字係象形字，就係話人住隻象，而遠古時呢度一帶河多林密、野象多，呢隻字係形容嗰時河南嘅自然環境。
#《尚書·禹貢》分天下爲九州，呢度大部份屬豫州，係天下之中，「豫」係話佢係笪中和安逸之地。
#而家有學者提出新解，係話「豫」同天象時令有關，舊時農耕社會好睇重天時，呢種解法認爲豫州對應嘅星係填星，即土星，五行屬土，時令爲夏。

河南好多時嗌做中原、中州，表明呢度係中國嘅核心地帶，佢同週邊一啲地方一齊組成咗北中國主要嘅平原地區，亦即華北平原；而呢度亦係中國文明嘅主要發源地之一。喺地理上，北面係河北，東北面係山東，東南面係安徽，南面係湖北，西面係陝西，西北面係山西。

而河南呢嗰名，則係因爲呢度大部份地方位於黃河以南。河南有一億幾人，係中華人民共和國人口最多嘅省之一，排喺廣東、山東後面。

## 註
豫

**豫**（）可以係：
*河南省嘅簡稱。
*豫州，九州之一。
*《易經》六十四卦中第十六卦
*豫氏，唐姓。
中原

**中原**（）係個地理概念，提及嘅位置係黃河中下游流域、華北平原嘅一部份，中心喺中國河南嗰頭，佢係華夏文明嘅發源地，喺中華文化入面畀華夏民族睇做天下嘅中心。古人亦常用啲詞如**中國**（）、**中土**（）、**中州**（），佢哋嘅意義同中原相似。一般認爲中原係啲華夏部落嘅集中區域，中心係豫州。隨住華夏民族合一，華夏文化或者講周文化得以發展，傳播到第啲區域。居住喺黃河中下游，華夏民族因爲文化先進，而睇自己做文明，自稱做中國，而同四夷有分別。隨住華夏文化傳播，喺外圍嘅夷蠻敵手亦融合入中原文化。

## 攷

類:河南
類:中國區域地理
朋弟

**朋弟**（），原名**馮棣**，又叫**馮止堂**，係位1930、1940年代嘅漫畫家，響四川成都出世，祖籍北京通縣。

朋弟作品有《老夫子》、《阿摩林》、《老白薯》、《發財還家》、《上海現形記》等。

朋弟原創嘅《老夫子》漫畫係喺1937年至1943年之間出版，而且刊登喺北京、天津一帶嘅報紙上面，喺嗰啲地方好流行，亦曾經喺1940年嗰陣印單行本。

類:祖籍北京
棣
九龍寨城公園

**九龍寨城公園**係香港九龍城區一個公園，1995年8月建成。

## 歷史
佢前身係九龍寨城，由大清政府喺1847年擴建而成，1899年5月成為英屬香港境內一座無政府狀態嘅圍城，喺香港日治時期曾經同香港全境一齊俾日本軍佔領。寨城喺1993年拆嗮，其後喺原址起咗呢個公園。

## 設計
公園以中式江南園林為設計模式。

## 禁煙安排
呢個場地全面禁煙。

## 開放時間
每日朝早6點半到晚黑11點。

## 相

File:KowloonWalledCityPark.jpg |九龍寨城公園南門懷古
File:Image-Kowloon Walled City southgate.jpg |「南門」及「九龍寨城」石額
File:KowloonWalledCityPark corridor.jpg |江南園林典型曲廊
File:KowloonWalledCityPark02.jpg |廣蔭庭「五福壽鶴圖」


## 出面網頁

*香港旅遊局發展局的介紹網頁
*康樂及文化事務署 - 九龍寨城公園 - 歷史/背景
錒

**錒**（，Actinium）係種放射性元素，化學符號係**Ac**，來自拉丁文名。佢個原子序數係89，屬於錒系元素之一。佢可以由鈾元素演變而成。
1930年代

**1930年代**，又叫二十世紀三十年代，係指1930年去到1939年之間嗰十年。而呢個時期最重要嘅事係世界經濟大蕭條。
攴攴齋

**攴攴齋**（），書面叫**[[私塾]]**、**[[家塾]]**，係中國傳統社會嘅教育機構，多數係讀書人、秀才等私人開嘅。私塾通常敎人識字開始，啟蒙教育為主。用嘅書係三字經、千字文，人文基礎以同埋科舉考試必考嘅四書五經。生活修養方面，用禮樂同埋能表現個人文學能力嘅詩文等等去修養。
AC

**AC**或**Ac**或**aC**或**ac**可以係：

## 科學
*錒：化學元素，符號**Ac**
*乙酰基：化学嘅官能團
*電力學講嘅交流電，符號**AC**

## 數學
*十進制阿剌伯數字講嘅172嘅十六進制寫法
*英畝：英式度量單位，符號**ac**
*選擇公理：數學嘅其一集合論公理

## 機構
*AC米蘭：意大利足球會
*加拿大航空嘅IATA代碼
*AcFun：中國大陸彈幕視頻網站
*ac (商場)：香港島南區嘅大型商場
*普世聖公宗
*北極理事會（Arctic Council）

## 遊戲
*街機（Arcade game）嘅英文簡稱
*跳舞機講嘅**全連**，喺一首單曲所有箭嘴都可以接到時先會出現
*《皇牌空戰》：一系列空戰射擊類遊戲
*《動物之森》：任天堂EAD開發嘅模擬類電子遊戲
*《裝甲核心》：第一人稱射擊遊戲系列
*《刺客信條》：第三人稱隱蔽類遊戲
*《AssaultCube》：基於Cube引擎嘅第一人稱射擊遊戲

## 其他範疇
*.ac：亞森松島嘅國家頂級域名
*南明二：半人馬座嘅其一恆星系統
*Accepted：響信息學競賽入面使用Accepted表示程序通過評測，即係程序得到滿分，簡稱AC
*美洲杯帆船賽（America's Cup）
*澳洲勳章（Companions of the Order of Australia）
三番起糊

**三番起糊**，「糊」亦有寫做「胡」，即「三番起胡」，係一個麻雀術語，亦係廣東十三張麻雀一種牌例，意思係三番以下唔畀食糊，食咗當詐糊。通常三番起糊都會跟「最大八番」，即係八番以上全部當八番計，亦有「最大十番」。

## 特式
三番起糊係廣東十三張麻雀特有嘅牌例，由於廣東牌打十三隻，要完成「四搭一對」食糊並唔困難，為咗唔想開枱鋪鋪只係鬥快食糊，於是就有人定咗「三番起糊」呢條例出嚟，等打牌唔單止鬥快，重要鬥副牌靚，不過由於十三張蔴雀番數可大可小，小到幾十，大到幾十萬都有，所以就有人定多條「最大八番」嘅例，就算食出大牌，都唔使輸到要無鞋挽屐走。

不過亦有啲人打衛生麻雀，只係想追求食糊快感，所以唔會玩三番起糊。另外亦有人鍾意玩鬥快食糊，覺得咁樣刺激啲，都唔會理三番起糊，所以三番起糊其實唔係一條死例，不過開枱前最好先講清楚。
煉金術

**煉金術**（；英文 ，日文寫做**鍊金術**）係一種神秘學、哲學嘅思想同實踐，目標係領悟宇宙至高真理，並進行實踐，從而製造出**[[賢者之石]]**（Philosopher's stone）。**[[賢者之石]]**可以令人長生不老，仲可以將一啲基本金屬變成黃金。西方好多神秘主義思想，包括赫密斯主義、玫瑰十字、金色黎明、卡巴拉，都同煉金術有直接關聯。

煉金術喺西方中世紀較為興盛，係當代化學嘅雛形。西方好多名家，包括牛頓、達文西、卡爾·容格，以及一班出名嘅科學家，都對煉金術好有研究。而家嘅科學理論表明呢種方法係行唔通嘅，但係直到十九世紀之前，煉金術嘅可行性重未俾科學證據所否定。現代化學理論嘅出現，先至令人懷疑煉金術嘅可行性。

## 影響

煉金術經過現代科學證明係行唔通嘅。但係作為現代化學嘅先驅，喺化學發展史上起到一定嘅積極作用。透過煉金術，人累積咗化學操作嘅經驗，發明咗好多種實驗架生，識到好多隻天然礦物。

另一方面，現代科學透過高能粒子反應，已經成功將鉛轉化成黃金。

## 睇埋
*金丹大道
*元素精靈

## 引述
1940年代

**1940年代**，又叫二十世紀四十年代，係指1940年去到1949年之間嗰十年。而呢個時期最重要嘅事係第二次世界大戰，戰後改變咗成個世界嘅格局，各個國家嘅關係。 

## 大件事
*1946年，香港出現天花瘟疫，死咗530人。
架勢堂

**架勢堂**（英文名：So Fab）係香港商業電台一個電台節目，主持人係森美同小儀。逢星期一至星期五夜晚十點到深夜十二點喺叱吒903度播。

架勢堂嘅節目晚晚唔同，分別係星期一嘅*潮撐型in way*，星期二嘅*你知道唔知道之有人暗戀你*，星期三嘅*拆祠堂*，星期四嘅*屎橋王*，而到咗星期五就係*名人堂*，會有*雲海*、*城市傳聞*、重有*少年廚神*。

2006年5月29號，因為無綫電視要播森美、小儀嘅《15/16》，為咗唔想自己打自己出現爭聽眾嘅情況出現，叱吒903將原本深夜十二至二嘅《嘩嘩嘩!打到嚟!》調到夜晚十至十二嘅時段播，而將架勢堂押後去深夜十二至二播。

2006年6月2號，架勢堂搞咗個「我最想非禮的香港女藝人」投票，引起風波，俾人話侮辱女人。結果喺6月7號，商台宣佈因為投票風波關係，由6月12號起，主持人森美同小儀停薪留職兩個月，而架勢堂亦停播咗足足兩個月，8月14號森美小儀回歸，架勢堂改返夜晚十至十二嘅時段播返；期間呢個時段由《大鐵人123》、《給我電話》頂替。

## 環節

### 星期一至五
#### 潮撐型in way
逢星期一播嘅環節，每個禮拜討論唔同嘢嘅時代轉變，潮過嘅物品（例如袋、卡通片等）。聽眾亦可以打電話去分享。

#### 乜都講
逢星期一播嘅環節，個個禮拜話題都唔同，同個名一樣真係乜都講得一餐，多數都係同嗰期生活上有關嘅嘢，例如情人節前嗰個星期一就叫人打電話上去投票一啲同情人有關嘅嘢（送乜禮物、同邊個女仔一齊等……）。

環節現在暫停中。

#### 你知道唔知道之有人暗戀你
逢星期二播嘅環節，由聽眾打上去分享自己暗戀一個人，分享一些和那個人的故事，然後森美和小儀打給那個人暗戀的人，問他知不知道有人暗戀他。然後再由打電話上去嘅人向佢嘅愛人示愛。

#### 你知道唔知道之有人吾妥你
逢星期二播嘅環節，由聽眾打上去分享自己想和一個人絕交，分享一些和那個人的故事，然後森美和小儀打給那個人想絕交的人，問他知不知道有人想和他絕交。

環節現在暫停中。

#### 耳王十四一心
逢星期三播嘅環節，先決定賭fans嘅數目之後，由兩個聽眾打電話去開題目，最後會係王郁會開第三題，等聽眾打電話上去用聲效嚟扮返嗰樣嘢出嚟，兩個主持鬥快估出個題目。

環節現在暫停中。

#### 拆祠堂
逢星期三播嘅環節，玩法係由聽眾打電話上去出問題問兩位主持，兩個主持都有一次作答嘅機會，兩個都錯晒之後為咗挽留面子，會問返聽眾一題問題，聽眾如果答啱咗就可以得到，同森美、小儀去睇戲嘅機會。

#### 屎橋王
逢星期四播嘅環節，由小學生打上去，說出自己的煩惱，由森美、小儀、王郁各想一條橋去幫助他，最後由小學生選岀誰的橋最'屎'。

#### 星期五之隨機環節
#### 咁好命
#### Yes or No 2
#### 城市傳聞
#### 少年廚神
#### 名人堂
#### 塔羅牌joyce

### 遊戲
#### 押韻詞神夾夾甲
#### Hit Hot Hong Kong

### 特備環節
#### 盤sir
#### 森之愛情
#### 森之愛情2
5月29號

## 大件事
* 1453年：拜占庭帝國首都君士坦丁堡被奧斯曼土耳其人攻陷。
* 1660年：查理斯二世喺英國復辟。
* 1895年：北白川宮能久親王親率近衞師團登陸宜蘭澳底，展開接收臺灣嘅軍事行動。
* 1919年：亞瑟愛丁頓爵士觀測嗰日發生嘅日食，證實咗愛因斯坦嘅相對論入面有關引力場嘅部分理論。
* 1953年：英國嘅艾德蒙希拉里爵士同夏爾巴嘅嚮導丹增諾蓋成為最早登上珠穆朗瑪峰嘅人。
* 1957年：亞洲電視嘅前身麗的映聲喺香港啟播。
* 1982年：香港五二九雨災造成20人死、30幾人傷、數以千計木屋區居民無家可歸。
* 1985年：歐洲冠軍球會盃決賽利物浦對祖雲達斯釀成希素球場慘劇，結果英格蘭球會被禁止參加歐洲賽事五年。
* 1997年：第7屆印尼立法機構選舉。
* 1998年：中國簽咗《聯合國氣候變化框架公約》，成為第37個締約國。
* 2001年：九龍巴士長沙灣新車廠地盤發生工業意外。
* 2005年：法國舉行歐憲公投，結果反對票佔54.87%，成為首個否決歐盟憲法嘅歐盟國。
* 2019年：民主黨籍香港立法會議員尹兆堅對特首林鄭月娥提出不信任動議，即使有建制派議員陸頌雄投贊成票最終都被否決。陸頌雄對此鞠躬道歉。
* 2019年：2018–19年歐霸盃喺阿塞拜疆巴庫舉行，英倫嘅車路士足球會以4–1贏同樣來自英倫嘅阿仙奴捧盃。

## 響呢日出世嘅人
* 556年：高緯，北齊皇帝（577年死）
* 1630年：查理斯二世，英倫、蘇格蘭、愛爾蘭國王（1685年死）
* 1754年：李裀，大朝鮮國王族（1801年死）
* 1866年：吳沃堯，晚清作家，作品有《二十年目睹之怪現狀》（1910年死）
* 1867年：亞道弗卡米尼亞，巴西作家（1897年死）
* 1868年：阿卜杜勒邁吉德二世，末代哈里發（1944年死）
* 1897年：周佛海，中華民國政治人（1948年死）
* 1903年：卜合，美國演員（2003年死）
* 1914年：丹增諾蓋，尼泊爾探險家，頭一批上到珠穆朗瑪峰峰頂嘅人（1986年死）
* 1917年：約翰甘迺迪，美國總統（1963年死）
* 1925年：楊官璘，中國象棋大師，四屆全國象棋賽冠軍，外號「南粵棋王」（2008年死）
* 1929年：彼得·希格斯，英國物理學家，諾貝爾物理學獎得主（2024年死）
* 1935年：Sylvia Robinson，美國歌手、音樂製作人同詞曲作家（2011年死）
* 1937年：美空雲雀，日本歌手（1989年死）
* 1944年：，日本漫畫家
* 1947年：日高憲敬，日本足球員
* 1950年：程介南，香港政治人、節目主持
* 1954年：鄧竟成，香港警務處長，綽號特警成、飛虎成、有志者
* 1955年：巴斯加·調沙班，法國作曲家
* 1958年：安妮貝寧，美國演員
* 1961年：羅京，中國中央電視台《新聞聯播》主播（2009年死）
* 1961年：，英國外交官
* 1963年：劉諾生，香港作曲家，組合Citybeat成員
* 1964年：譚志源，香港政府政制及內地事務局長
* 1971年：楊偉中，臺灣政治人物、記者、主編、時事評論員同社會運動家（2018年死）
* 1972年：Sacha Skarbek，英國詞曲作家同音樂製作人
* 1973年：金田朋子，日本配音員
* 1973年：李浩林，香港無綫電視藝員，原名李國泰
* 1975年：David Burtka，美國演員同廚師
* 1976年：牧野真二，日本足球員
* 1977年：岩布仙尼，意大利足球員同講波佬
* 1977年：西政治，日本足球員
* 1977年：黃永峯，香港電影製片
* 1978年：蔣宏傑，中國主持人同演員
* 1979年：木島良輔，日本足球員
* 1979年：黃洋達，香港本土派人士，外號皇上、龍門達人，以「傳媒大亨」自居
* 1980年：高橋美佳子，日本配音員
* 1980年：矢畑智裕，日本足球員
* 1981年：艾沙雲，俄羅斯足球員，外號「Shava」、「沙皇」
* 1982年：陳君豪，臺灣音樂製作人、作曲人、編曲人同結他手
* 1982年：金子勇樹，日本足球員
* 1983年：中尾剛，日本足球員
* 1984年：卡美路安東尼，美國籃球員，外號「甜瓜」
* 1985年：小寶 (香港)，香港演員，原名陳嘉佳
* 1986年：鄺葆賢，香港醫生同區議員
* 1986年：山下訓廣，日本足球員
* 1986年：朱婷 (江西演員)，中國演員
* 1987年：維多巴里奧，西班牙鬥牛士（2016年死）
* 1988年：程菲，中國體操運動員
* 1988年：馮奕森，香港藝人，原名馮子森
* 1988年：穆亞夫·卡沙斯比，約旦空軍飛行員（2015年死）
* 1989年：大衛美拿，愛爾蘭足球員
* 1990年：盧卡斯高美斯達施華，巴西足球員（2016年死）
* 1991年：早見沙織，日本配音員
* 1991年：松本大輝，日本足球員
* 1992年：宗近慧，日本足球員
* 1992年：谷尾昂也，日本足球員
* 1994年：卓耀國，香港足球員
* 1995年：比比 (法國)，法國足球員

## 響呢日死嘅人
* 943年：王建 (高麗)，高麗國開國國王
* 1425年：朱高熾，大明皇帝
* 1453年：君士坦丁十一世，拜占庭帝國末代皇帝
* 1567年：嚴嵩，大明奸臣
* 1814年：約瑟芬博阿爾內，拿破崙第一任老婆
* 1829年：漢法里·戴維，英國化學家
* 1892年：巴哈歐拉，伊朗人，創辦大同教
* 1898年：奕訢，晚清政治人物
* 1973年：比·南利，馬來西亞巨星
* 1979年：瑪莉碧福，加拿大演員，奧斯卡金像獎最佳女主角獎同終身成就獎得主
* 1981年：宋慶齡，中國國父孫文第二任老婆
* 1984年：金成汗，大日本帝國足球員
* 1990年：胡先翁，馬來西亞首相
* 1994年：艾力何力卡，東德領導人
* 1998年：巴利高禾他，美國政治人
* 2005年：蔡瑞月，臺灣舞蹈家，臺灣現代舞先驅
* 2006年：，日本演員
* 2010年：丹尼士賀巴，美國演員
* 2012年：，日本電影導演
* 2016年：，臺灣花蓮市長
* 2018年：鍾漢池，香港足球員

## 節慶、風俗習慣
* 聯合國維持和平人員國際日，聯合國大會喺2002年12月11號通過57/129號決議。

## 出面網頁
He

**He**係拉丁字母串字，可以指：

## 單字
*英文嘅佢（），第三身單數陽性代名詞，專用於男性。
*芬蘭文嘅佢哋（），第三身眾數代名詞。

## 字母
* 日文は行え段字母，平假名へ，片假名ヘ

## 化學
*氦，符號 He

## 語言
*希伯來文，語言代碼 HE
O

:*呢度講拉丁字母，其他意思，睇[[O (搞清楚)]]。*
:*有關化學元素，去睇[[氧]]。*
:*想睇數字，請睇[[0]]*

**O**（細階：**o**）係喺拉丁字母之中排第15嘅字母，形似圓圈，撈入廣東話時讀。
## 發音

## 注

## 出面網頁
H

**H**（細階：**h**）係喺拉丁字母之中排第八嘅字母，形似雙千里鏡（雙筒鏡），撈入廣東話時讀。

## 發音

## 注

## 出面網頁
N

**N**（細階：**n**）係喺拉丁字母之中排第14嘅字母，形似開鉸曲尺，撈入廣東話時讀。

## 發音

### 附加符號導致嘅變音

## 注


## 出面網頁
I

:*有關化學元素，去睇[[碘]]。其他睇，[[I (搞清楚)]]*

**I**（細階：**i**）係喺拉丁字母之中排第九嘅字母，形似線轆，撈入廣東話時讀。

## 發音

### 附加符號導致嘅變音

## 注

## 出面網頁
C

**C**係喺拉丁字母之中排第三嘅字母，形似茶杯耳，大階寫作C，細階寫作**c**，撈咗落廣東話時讀，國際音標：[si˥]

## 發音

### 附加符號導致嘅變音

## 史

C同G都係來自閃米特字母gimel，亦係英文字camel嘅來源。

喺伊楚斯肯文，塞音冇發聲嘅分別，所以佢哋借古希臘字母寫自己嘅話嗰陣，用晒Kappa, Gamma 同 Qoppa三個字母代表/k/，之後拉丁人借咗伊楚斯肯嘅字母寫拉丁話，喺早期拉丁文入面，C, K 同 Q 都被用來代表/k/或者/g/，喺圓唇元音之前用Q，喺A之前用K，其他情況底下都用C。
之後，有人喺C上面加咗條線而發明咗G來代表/g/，而且C變得更受歡迎，有啲人張原本串KA嘅字轉晒做CA，所以令到K變得罕有，就算係由希臘文借來嘅用詞裡面都係用C代表Kappa，G代表Gamma。

喺古英文入面，C無論咩情況底下都係代表/k/，今日嘅蓋爾特話都係咁用C，不過古英文喺第十世紀經過咗一個語音變化之後，/k/喺/i/或者/e/之前變成咗/tʃ/，喺法文裡面都有類似嘅語音變化，不過就變成咗/ts/，而最終變成咗/s/，經過諾曼征服之後，諾曼人開始重新串英文嘅單字，所以cent, cēᵹ, cyng, brece 同 sēoce 變成咗 Kent, keȝ, kyng, breke, 同 seoke (現今嘅串法係Kent, key, king, break 同 sick)，佢哋仲將/kw/寫做qu，所以cwēn 同 cwic 就變成 quen 同 quik。喺法文裡面/k/喺/a/之前亦都變成咗/tʃ/，而當時嘅法國人用咗ch代表佢，呢個串法都俾英文借咗，所以喺現今嘅英文入面，/k/喺E, I同Y之前用K串，其他情況底下都用C。/tʃ/串做CH，仲有C好似法文咁喺E, I, Y之前嘅聲音係/s/。

## 注
SB

**SB**或**Sb**或**sB**或**sb**可以係：

*銻嘅化學元素符號（Sb）
*機電學講嘅按鈕開關
*.sb：所羅門群島嘅國家頂級域名代碼
*喀里多尼亞航空嘅IATA代碼
*保安局：香港特別行政區嘅政策局
*政治部 (皇家香港警察)：皇家香港警察隊嘅政治部
*邵氏兄弟：香港嘅公司
AU

**AU**，拉丁字母串字，指 ：

## 化學
*金，Au為化學元素符號，拉丁文Aurum。

## 天文
*AU，天文單位，Astronomical Unit

## 物理
*au，原子單位，Atomic Unit，亦可以指原子單位制

## 名
*區氏或歐氏，唐人嘅姓
*歐陽就可以串 Au Yeung

## 其他
*8月，加拿大月份簡寫，英文，法文
K

**K**（細階：**k**）係喺拉丁字母之中排第11嘅字母，形似鎅木馬，撈入廣東話時讀。

## 發音

## 注

## 出面網頁
過一棟

**過一棟**係一個麻雀術語，打牌時懷疑有人出老千，就可以要求過牌，即係話輪到你時乜都唔畀做，無得模牌、上、碰。通常都會**過三棟**。

有時喺過完一棟之後，自己做好副牌可能會益咗其他人。所以有人引伸出「俾人過一棟」用嚟揶揄想搵人笨反而畀人搵返笨轉頭。不過而家多數就咁解「俾人搵笨」。

啤牌亦有類似嘅動作，叫咳牌。
公路片

**公路片**（，），又叫**公路電影**，係電影題材嘅一種。特色係個古仔發生喺公路或者路上面，戲裏面主角往往為一啲原因而要開始一個旅程，一般都會涉及車，個古仔隨著旅程而進展。

## 公路片

:1. 譯名基於香港嘅譯名，請補上其他地方嘅譯名。

## 參考
*Road Movies: A Bibliography of Materials in the UC Berkeley Library
*《摩托車日記》：一部青春無敵公路電影
*當年相戀意中人 Broken Flowers
*《落葉歸根》-靜止的公路電影
*15部最好的公路電影
*英雄旅程
衛生麻雀

**衛生蔴雀**，係蔴雀術語，指唔係競爭為目的嘅雀局（唔係乜嘢特別玩法或者牌例）。有時人唔係為咗賭錢輸贏而打蔴雀，而係借開枱達到其他目的，例如朋友間彼此聯誼，或者打發時間。所以打衛生麻雀通常上落唔大，只會打一兩毫子咁上下，而且有得上就上，有得碰就碰，唔會刻意去做牌，純粹玩運氣。

## 睇埋

* 蔴雀
6月7號

## 大件事
* 1494年：西班牙同葡萄牙簽約劃定國界，解決兩國多年嚟嘅領土糾紛。
* 1895年：日本軍根據《馬關條約》嘅規定佔領臺灣。
* 1905年：挪威由瑞典聯盟獨立。
* 1965年：美國最高法院裁決「格里斯沃爾德 對 康涅狄格州」（Griswold v. Connecticut）令夫婦用避孕藥合法化。
* 1984年：香港總督尤德主持東區走廊首段（銅鑼灣至太古城，全長3.7公里）開幕儀式。第二日下晝兩點半，呢段東區走廊正式開放通車。
* 1989年：旺角彌敦道一帶香港市民悼念六四事件嘅活動演變成騷亂，警方調派七百人到場，最後要發射催淚彈驅散滋事者。
* 1999年：最高人民法院公佈廣東湛江特大走私受賄案嘅香港主犯李深，以及香港同內地多名走私份子，喺廣東被執行死刑。案件涉及十幾億人民幣。
* 1999年：第8屆印尼立法機構選舉。
* 2005年：中華民國國民大會複決通過修憲案，廢除國民大會，國民大會走入歷史。
* 2009年：第18屆黎巴嫩國會選舉。
* 2013年：2013年廈門巴士起火，47死34傷。
* 2015年：第24屆土耳其國會選舉。
* 2019年：2019年FIFA女子世界盃喺法國開幕，賽期至7月7號。

## 響呢日出世嘅人
* 1003年：李元昊，西夏開國皇帝（1048年死）
* 1502年：若翰三世 (葡萄牙)，葡萄牙君主（1557年死）
* 1770年：利物浦伯爵，英國首相（1828年死）
* 1848年：高更，法國畫師（1903年死）
* 1862年：菲利普·萊納德，德國物理學家，諾貝爾物理學獎得主（1947年死）
* 1896年：，匈牙利總理（1958年死）
* 1897年：Lampião（解做油燈），巴西東北土匪領袖（1938年死）
* 1917年：甸馬田，美國歌手同演員（1995年死）
* 1934年：何魯麗，中國政治人物（2022年死）
* 1938年：古龍，武俠小說作家，原名熊耀華（1985年死）
* 1943年：陳鴻烈，香港演員（2009年死）
* 1947年：劉兆佳，香港時事評論員，香港政府前中央政策組首席顧問
* 1952年：里安納遜，英國演員
* 1952年：奧罕帕慕克，土耳其作家，諾貝爾文學獎得主
* 1956年：L.A. Reid，美國音樂製作人同作曲家
* 1957年：侯友宜，臺灣新北市長
* 1958年：徐國勇，中華民國內政部長、立法委員
* 1958年：Prince，美國流行音樂家（2016年死）
* 1959年：李小鵬 (政治人)，山西省長
* 1959年：邁克朋斯，美國副總統
* 1961年：朱立倫，桃園縣縣長、行政院副院長、中國國民黨主席、新北市市長
* 1963年：廈門潤，日本漫畫家
* 1964年：林強，臺灣音樂人、DJ同唱片監製，原名林志峰
* 1965年：吳國敬，香港唱作人
* 1966年：張雨生，臺灣唱作人（1997年死）
* 1966年：喜田亞由美，日本配音員
* 1966年：高怡平，臺灣藝人
* 1967年：阪倉裕二，日本足球員
* 1968年：陳鎮川，臺灣填詞人、音樂製作人、舞台導演同經紀人
* 1969年：周傳雄，臺灣唱作人，藝名小剛
* 1969年：尤華京王子，丹麥王室
* 1969年：大神友明，日本足球員
* 1969年：尹兆堅，香港立法會、區議會議員
* 1970年：車勝元，南韓演員
* 1973年：宋允兒，南韓演員
* 1975年：艾倫艾佛遜，美國籃球員
* 1977年：陳鷺蕓，中國籃球員（2015年死）
* 1977年：任港秀，香港藝人，組合成員
* 1977年：容海恩，香港法律界人士、立法會議員，新民黨副主席，外號「容E」
* 1978年：林韋君，臺灣演員
* 1979年：周浩鼎，香港法律界人士、立法會議員，外號「阿鼎」
* 1979年：江後賢一，日本足球員
* 1979年：池端陽介，日本足球員
* 1979年：羅泳嫻，香港演員
* 1979年：手島和希，日本足球員
* 1981年：川井健太，日本足球員
* 1981年：岸田裕樹，日本足球員
* 1981年：古妮高娃，俄羅斯網球員
* 1981年：曾美華，香港新聞主播
* 1981年：趙兆，中國音樂製作人
* 1982年：下小鶴綾，日本足球員
* 1983年：戴維森純馬基斯，日本足球員
* 1984年：阿部嵩，日本足球員
* 1985年：羅拔·古倫，日本足球員
* 1987年：雷洋 (湖南)，中國循環經濟協會成員（2016年死）
* 1987年：蘇茜薇，中國演員
* 1990年：阿渡真也，日本足球員
* 1990年：金盈，香港新聞從業員
* 1990年：龐盼盼，中國體操運動員
* 1991年：吳嘉儀，香港藝人，外號阿七
* 1993年：清本拓己，日本足球員
* 1993年：梁雪瑤，香港歌手，2018年度亞洲小姐香港賽區競選冠軍
* 1993年：朴芝妍，南韓歌手
* 1993年：黃意雅，香港唱作人
* 1994年：黃馨慧，澳門KOL
* 1995年：劉頌鵬，香港演員
* 1995年：李主恩，南韓歌手
* 1996年：畑中槙人，日本足球員
* 1996年：李抒澔，南韓歌手，原名李建旻
* 1996年：小笠原佳祐，日本足球員
* 1996年：進藤亮佑，日本足球員
* 1999年：米姬，香港模特兒同KOL，外號「港版周子瑜」
* 2000年：瀨古步夢，日本足球員
* 2001年：西村翔，日本足球員
* 2001年：吉馴空矢，日本足球員
* 孔德岳，中國音樂製作人

## 響呢日死嘅人
* 555年：維奇（維吉呂），羅馬天主教教宗
* 1358年：足利尊氏，日本鎌倉時後期到南北朝時期武將、政治人，室町幕府初代將軍
* 1492年：卡齊米日四世·雅蓋隆契克，波蘭君主，立陶宛大公
* 1840年：腓特烈威廉三世，普魯士王
* 1954年：亞倫·圖靈，英國數學家
* 1965年：茱蒂荷梨迪，美國演員，奧斯卡金像獎最佳女主角
* 1968年：丹杜耶亞，美國演員
* 1970年：愛德華·摩根·福斯特，英倫小說作家
* 2004年：羅國維，香港藝人
* 2005年：祖些阿方素山曹，巴西農業家、銀行家同政治人
* 2006年：琦君，臺灣作家，原名潘希真
* 2006年：扎卡維，阿蓋達首領
* 2014年：梁國聚，中國官員
* 2015年：基斯杜化李，英國演員
* 2016年：安伯·古隆，尼泊爾音樂家同作曲家
* 2016年：朱開軒，原國家教育委員會主任、黨組書記
* 2018年：傅達仁，臺灣記者同主持人
* 2021年：柳相鐵，南韓足球員
* 2024年：威廉·安德斯，喺香港出世嘅太空人

## 節慶、風俗習慣
* 世界食品安全日

## 參考

## 出面網頁
6月2號

## 大件事
* 1886年：美國總統格羅弗克里夫蘭喺白宮舉行婚禮，係美國史上唯一喺任內結婚嘅總統。
* 1906年：天津首條有軌電車線路通車，係中國首個有城市公共交通系統嘅城市。
* 1907年：廣東惠州七女湖起義。
* 1946年：意大利王國舉行公民投票，放棄君主制，建立共和國。
* 1953年：伊利沙伯二世喺西敏寺大教堂加冕為英國君主，佢老公菲臘親王喺儀式度向老婆下跪致敬。
* 1959年：第5屆日本參議院議員通常選舉。
* 1962年：廣州火車東站（大沙頭站）聚集嘅擁港民眾鼓譟，凌晨1點當局宣佈戒嚴，差佬出動民眾散去，市公安局組織差佬拉人，據計畀拉有16人，畀勞動教養有22人，畀行政拘留有34人。
* 1966年：美國月球太空船「測量者一號」登陸月球，傳月球相返嚟。
* 1983年：加拿大航空一客機由達拉斯飛去滿地可期間，23死。
* 1986年：第38屆日本眾議院議員總選舉。
* 1993年：香港北角中華煤氣新行政大樓嘅建築地盤一部載人嘅籠𨋢由高空跌落嚟，籠𨋢入面12名工人死晒，其中一個係16歲嘅暑期工。件事引起各界對地盤工業安全嘅關注，香港政府其後立例唔畀18歲以下人士入地盤做嘢。
* 2005年：中華人民共和國中央人民政府批准曾蔭權辭任香港特別行政區政務司司長（佢嗰時亦係署理行政長官），等佢準備參加7月嘅特首選舉，同時由唐英年署任行政長官。
* 2005年：拉脫維亞國會以71票贊成、5票反對、6票棄權通過歐盟憲法。
* 2006年：中華人民共和國國務院公佈第六批全國重點文物保護單位（共計1,080處），以及同現有全國重點文物保護單位合併嘅項目共有106處。
* 2006年：第10屆捷克眾議院選舉一連兩日舉行。
* 2010年：日本首相鳩山由紀夫辭職。
* 2012年：香港福民花園開幕。
* 2012年：埃及前總統穆巴拉克同前內政部長阿德利被指控蓄意謀殺抗議者等罪名，畀開羅刑事法庭判終身監禁。
* 2013年：臺灣南投縣魚池鄉，5死18傷。
* 2014年：西班牙國王環·卡洛斯一世宣佈將會喺短時間之內退位。

## 響呢日出世嘅人
* 1535年：良十一世（利奧十一世），羅馬天主教教宗（1605年死）
* 1740年：薩德侯爵，法國作家（1814年死）
* 1835年：聖碧岳十世（聖庇護十世），羅馬天主教教宗（1914年死）
* 1840年：湯瑪士哈代，英國作家（1928年死）
* 1857年：艾爾加，英國作曲家（1934年死）
* 1882年：伊昂·安東尼斯古，羅馬尼亞軍人同政治人（1946年死）
* 1903年：，中國作家（1976年死）
* 1904年：尊尼威士慕拉，美國泳手同演員（1984年死）
* 1906年：蔡儀，中國美術學家
* 1913年：馬金鵬，北京大學阿拉伯語先生（2001年死）
* 1913年：杜葉錫恩，香港市政局同香港立法局議員（2015年死）
* 1915年：戴麟趾，香港總督（1988年死）
* 1934年：柯文，美國漢學家（2025年死）
* 1935年：花形惠子，日本演員、配音員同兒童文學作家（2015年死）
* 1935年：李會昌，南韓總理
* 1939年：吳建常，中國政治人物，鄧小平女婿（2018年死）
* 1940年：康士坦丁二世 (希臘)，希臘王國末代國王（2023年死）
* 1941年：查理華士，英國音樂人，組合滾石樂隊成員（2021年死）
* 1946年：賴斯荷士莊，瑞典導演
* 1946年：西村知道，日本配音員
* 1948年：范鴻齡，香港大律師，醫院管理局主席
* 1949年：鷲尾真知子，日本演員同配音員
* 1950年：李完九，南韓總理（2021年死）
* 1950年：Eyal Ofer，以色列生意人
* 1951年：，美國藝術家同同性戀活動家，設計彩虹旗（2017年死）
* 1951年：卡迪亞，泰國反獨裁民主聯盟（紅衫軍）領袖（2010年死）
* 1953年：貝爾臣，美國生意人（2023年死）
* 1955年：孫泳恩，第一屆香港小姐冠軍
* 1960年：張誠，臺灣政治人物
* 1961年：胡家驊，香港生意人（2017年死）
* 1969年：木澤正德，日本足球員
* 1970年：莫文蔚，香港歌手同演員
* 1971年：櫻井浩司，日本作曲家同音樂製作人
* 1972年：Wentworth Miller，美國演員同編劇
* 1973年：鄭運鵬，臺灣政治人物
* 1976年：箕輪義信，日本足球員
* 1977年：沙查昆圖，美國演員
* 1978年：李素妍，南韓首個升空嘅太空人
* 1979年：蔡誌恩，香港演員、模特兒同主持人
* 1980年：鈴木健太郎，日本足球員
* 1981年：全相煥，南韓歌手同音樂製作人，組合7Dayz成員
* 1981年：甘永傑，香港畫則師
* 1981年：籾谷真弘，日本足球員
* 1981年：吳堯堯，香港模特兒同電影演員，藝名仙樂都，原名吳巧堯
* 1981年：徐智英，南韓歌手
* 1982年：姚家豪，香港廣播節目主持
* 1985年：澤城美雪，日本配音員
* 1985年：張遠 (歌手)，中國歌手同演員，組合至上勵合成員
* 1987年：藤田征也，日本足球員
* 1988年：阿古路，阿根廷足球員
* 1988年：乾貴士，日本足球員
* 1988年：岩沼俊介，日本足球員
* 1988年：Danny Parker (詞曲作家)，美國詞曲作家
* 1988年：齋藤彩夏，日本配音員
* 1988年：黃庭鋒，香港藝人
* 1988年：吳恙，中國藝人
* 1989年：費迪艾度，美國足球員
* 1991年：梁天琦，香港本土派政治組織本土民主前線發言人
* 1992年：李慕豪，中國籃球員
* 1993年：藤原夏海，日本配音員
* 1993年：西室隆規，日本足球員
* 1996年：潘杰玲，香港演員
* 1996年：陳苡臻，香港模特兒同演員
* 1996年：史穎喬，香港藝人
* 1997年：鍾菀菱，香港模特兒
* 1998年：李育群，臺灣YouTuber，外號放火
* 1998年：斧澤隼輝，日本足球員
* 1998年：內田宅哉，日本足球員
* 1999年：胡敏芝，香港無綫電視藝員
* 2002年：洪心怡，香港歌手
* 2003年：陳子樂，香港童星

## 響呢日死嘅人
* 260年：曹髦，魏 (三國)皇帝
* 396年：慕容垂，後燕皇帝
* 657年：聖恩仁一世（聖安日納一世），羅馬天主教教宗
* 1625年：，日本安土桃山時代同江戶時代大名，長州藩第一任藩主
* 1882年：加里波第，意大利政治人，「意大利國父」之一
* 1927年：王國維，國學大師
* 1941年：盧·賈里格，美國棒球員
* 1967年：李光前，星加坡同馬來西亞生意人同慈善家
* 1973年：張東蓀，中國政論家同哲學家
* 1978年：辛迪亞高·班拿貝，西班牙足球員同足球教練
* 1978年：繼谷昌三，日本足球員
* 1988年：拉吉卡浦爾，印度演員同導演，外號「印度嘅差利卓別靈」
* 2007年：黃菊，中共中央政治局常委、中華人民共和國國務院副總理
* 2007年：莊世平，香港銀行家，中華全國僑聯副主席
* 2008年：長沼健，日本足球員
* 2013年：陳希同，中國共產黨第十四屆中央政治局委員，北京市委前書記，北京市前市長
* 2017年：彼得·沙拉斯，英國演員
* 2019年：李兆基 (演員)，香港演員
* 2025年：許其亮，中國軍官

## 節慶、風俗習慣
* 國慶

## 出面網頁
6月3號

## 大件事
* 1839年（己亥年四月廿二）：大清欽差大臣林則徐開始喺虎門銷煙，至6月25號銷完，歷時23日。
* 1892年：英倫足球會利物浦足球會成立。
* 1937年：退咗位嘅英國君主愛德華八世喺法國同舉行婚禮。
* 1959年：星加坡攞到自治邦地位，李光耀做頭一任總理。
* 1973年：蘇聯研製嘅「圖-144」超音速飛機喺巴黎空展時出事墜毀。
* 1974年：拉賓做以色列總理。
* 1982年：香港長沙灣元州邨安安幼稚園斬人案，6死44傷。
* 1995年：布基納法索加入世界貿易組織。
* 1998年：德國一高速鐵路由慕尼黑開去漢堡，期間去到下薩克森州策勒區時，101死88傷，係史上傷亡最嚴重嘅高速鐵路意外，亦係德國境內傷亡最慘重嘅鐵路意外。
* 2006年：黑山由塞爾維亞和黑山聯盟獨立。
* 2012年：倫敦舉行千帆巡遊泰晤士河活動，紀念英女王伊利沙伯二世登基60週年。
* 2012年：尼日利亞丹納航空一客機由阿布賈飛去拉哥斯降落時，193人死，其中包括最少6名唐人。
* 2013年：吉林寶源豐禽業公司火燭，最少121人死，77傷。
* 2025年：第21屆韓國總統選舉，由李在明當選，接替被彈劾落台嘅尹錫悅，李在明喺下一日（6月4號）就職。本屆投票率79.38%，係自1997年第15屆韓國總統選舉以來最高。
* 2025年：蒙古國反政府示威持續幾星期，總理羅布桑那木斯來·奧雲額爾登喺國會嘅信任投票未獲足夠支持而宣佈辭職，佢會繼續做看守總理直至選出新總理。

## 響呢日出世嘅人
* 1844年：加勒特霍巴特，美國副總統（1899年死）
* 1865年：佐治五世，英國君主同英屬自治領嘅國王同埋印度皇帝（1936年死）
* 1899年：侯志律，英國律師同法官（1955年死）
* 1901年：張學良，中華民國軍政界人物（2001年死）
* 1906年：約瑟芬碧嘉，法國演員同歌手（1975年死）
* 1906年：柏立基，香港總督（1999年死）
* 1910年：寶蓮高黛，美國演員（1990年死）
* 1910年：阮玲玉，中國默片時代電影演員（1935年死）
* 1921年：Jean Dréjac，法國歌手同作曲家（2003年死）
* 1922年：阿倫雷奈，法國導演（2014年死）
* 1926年：艾倫·堅士堡，美國作家（1997年死）
* 1930年或者1931年：安東尼夏飛，英國演員（2017年死）
* 1931年：勞爾卡斯特羅，古巴共產黨第一書記、古巴國務委員會主席
* 1961年：梁美薇，香港填詞人
* 1963年：唐澤壽明，日本演員
* 1963年：潘芳芳，香港演員
* 1967年：清川浩行，日本足球員同足球教練
* 1968年：長峯香，日本足球員
* 1968年：金米洛，巴西嘅農學家、教授同政治人
* 1969年：季忠平，臺灣作曲家
* 1969年：邵家臻，香港社會工作者同香港立法會議員（2025年死）
* 1970年：楊婉儀，香港演員，香港小姐競選冠軍，慧妍雅集前會長
* 1971年：島村征志，日本足球員
* 1972年：平山大，日本足球員
* 1972年：今倉秀之，日本足球員
* 1973年：前田信弘，日本足球員
* 1976年：菅原智，日本足球員
* 1977年：珍-米高甘表，美國網球員
* 1977年：劉銳 (音樂人)，中國音樂製作人
* 1978年：李善恒，香港藝人
* 1978年：，泰國王后
* 1979年：博勵治，加拿大保守黨魁
* 1979年：若林學，日本足球員
* 1980年：塔米姆，卡塔爾埃米爾
* 1981年：細野佑美子，日本前組合COACH☆成員
* 1981年：田邊和彥，日本足球員
* 1981年：楊蓉，中國演員
* 1982年：伊辛芭耶娃，俄羅斯撐杆跳高運動員
* 1984年：陳嘉欣，香港新聞從業員
* 1984年：中村英之，日本足球員
* 1984年：矢野喬子，日本足球員
* 1986年：拿度，西班牙網球員
* 1986年：王梓軒，香港歌手，「公職王」王英偉嘅仔仔
* 1986年：郭穎橋，香港歌手
* 1987年：長澤正美，日本演員 
* 1987年：中津留獎吾，日本足球員
* 1988年：三浦翔平，日本演員
* 1988年：麥皓兒，香港無綫電視藝員
* 1989年：奧斯卡·杜亞迪，哥斯達黎加足球員
* 1989年：潘惠美，日本配音員
* 1991年：曺承希，南韓演員
* 1991年：譚家浚，香港區議員
* 1992年：迪麗熱巴，中國演員
* 1992年：馬利奧·居策，德國足球員
* 1992年：何千錞，香港模特兒，原名何洛沂
* 1994年：唐道碧，香港足球員
* 1994年：木村裕，日本足球員
* 1995年：黃子桐，香港無綫電視藝員
* 1996年：麗珍，澳門演員同模特兒，全名馬思霖
* 1998年：何嘉柔，香港社會運動人士，外號膠柔
* 1998年：名倉巧，日本足球員
* 1999年：梁樂童，香港歌手

## 響呢日死嘅人
* 1657年：哈維，英國醫生同解剖學家
* 1844年：路易十九，法國君主查理十世大仔
* 1875年：佐治比才，法國作曲家
* 1883年：堅尼地，香港總督
* 1899年：約翰施特勞斯二世，奧地利作曲家
* 1924年：法蘭茲·卡夫卡，奧地利作家
* 1928年：黎元洪，中華民國總統
* 1946年：陳公博，中華民國政治人物
* 1946年：，蘇聯領導人
* 1963年：希克美，土耳其作家
* 1963年：聖若望廿三世，羅馬天主教教宗
* 1967年：亞瑟·蘭森，英國兒童文學作家
* 1970年：亞爾馬·沙赫特，威瑪共和國政治人同經濟學家
* 1975年：佐藤榮作，日本首相
* 1988年：維吉留奧塔維拉，巴西政治人同軍人
* 1989年：高美尼，伊朗精神領袖
* 1996年：堺井秀雄，大日本帝國足球員
* 2000年：安子介，香港企業家同政治人物
* 2000年：，中國史學家同文學理論家
* 2000年：默頓·米勒，美國經濟學家，諾貝爾經濟學獎得主
* 2001年：安東尼昆，美國演員
* 2009年：大衛卡列甸，美國演員
* 2009年：石堅，香港演員
* 2016年：拳王阿里，美國拳王
* 2019年：湯定元，中國物理學家

## 節慶、風俗習慣
* 世界單車日

## 出面網頁
6月5號

## 大件事
* 1644年：多爾袞入北京，滿清入主中原。
* 1849年：丹麥建君主立憲制。
* 1941年：日本軍轟炸中華民國陪都重慶，市民响防空洞入面發生混亂，導致二千幾人死，史稱重慶隧道慘案。
* 1948年：美國國務卿佐治馬蘇喺哈佛大學演講時提出馬蘇計劃。
* 1959年：星加坡第一任自治政府宣誓就職。
* 1967年：以色列戰機突襲埃及機場、飛彈基地同軍火庫，開始咗中東「六日戰爭」。以色列戰機行動迅速，埃及部隊冇機會還擊。喺空襲之後，以色列裝甲部隊攞埋蘇彝士運河嘅控制權。而喺東面戰線方面，以色列軍亦好快佔領聖城耶路撒冷。
* 1968年：美國總統候選人羅拔甘迺迪（前總統約翰甘迺迪細佬）遇刺。
* 1991年：香港立法局三讀通過人權法，保障市民有言論、思想、結社、和平集會等自由，乜嘢人都應該得到法庭公開公正嘅審訊。人權法喺6月8號生效之後，有六條法例可能牴觸人權法，要凍結修訂一年。但係中國指呢套人權法凌駕咗《基本法》，保留喺香港主權移交之後再審查嘅權利。
* 2009年：，27死74傷。
* 2010年：臺灣鐵路管理局舊山線（臺中線舊線）復駛。
* 2012年：，對上一次金星凌日喺2004年6月8號，下一次金星凌日就要到2117年12月。
* 2016年：第12屆沖繩縣議會選舉。
* 2016年：第34屆意大利地方選舉同第7屆羅馬市長選舉首輪投票。

## 響呢日出世嘅人
* 1075年：耶律延禧，大遼皇帝（未知死年）
* 1265年：但丁·阿利吉耶里，意大利詩人（1321年死）
* 1640年：蒲松齡，明末清初小說家（1715年死）
* 1660年：薩拉·邱吉爾，英國貴族同政治人（1744年死）
* 1723年：亞當史密夫，英國經濟學家（1790年死）
* 1819年：莊寇治亞當斯，英國天文學家同數學家（1892年死）
* 1878年：微拉，墨西哥政治人（1923年死）
* 1883年：約翰·梅納·凱恩斯，英國經濟學家（1946年死）
* 1898年：薩彿托雷費拉格慕，意大利時裝設計師（1960年死）
* 1898年：羅卡，西班牙詩人同劇作家（1936年死）
* 1931年：積葵丹美，法國電影導演、編劇、監製同演員（1990年死）
* 1942年：姆巴索戈，赤道畿內亞總統
* 1944年：陳勝宏，臺灣政治人
* 1947年：湯·伊雲斯 (音樂人)，英國音樂人（1983年死）
* 1956年：Kenny G，美國色士風樂手
* 1958年：，泰國生意人（2018年死）
* 1963年：張學潤，香港形象指導同服裝造型設計師（2023年死）
* 1967年：薛永清，見義勇為人物（2015年死）
* 1968年：三寶 (作曲家)，中國作曲家，原名那日松
* 1969年：Brian McKnight，美國歌手、詞曲作家、演員、音樂製作人同多樂器演奏家
* 1970年：野口幸司，日本足球員
* 1970年：高橋健二，日本足球員
* 1971年：麥克華堡，美國演員、監製、生意人、模特兒、rapper同作曲人
* 1971年：楊培安，臺灣歌手
* 1974年：葉文輝，香港廣播節目主持同歌手，外號啤梨
* 1975年：司徒文俊，香港足球員
* 1976年：鈴木隆行，日本足球員
* 1977年：Fred Ball (音樂人)，挪威音樂製作人同詞曲作家
* 1978年：三本菅崇，日本足球員
* 1978年：關貴史，日本足球員
* 1979年：山本浩正，日本足球員
* 1981年：楊岳橋，香港大律師、立法會議員，外號「小肥楊」
* 1982年：澤田和樹，日本足球員
* 1984年：鄧宏業，香港單車手
* 1985年：陳國麟 (香港)，香港空中服務員同藝人
* 1985年：林嘉緯，香港足球員
* 1986年：周凱華，香港羽毛球員
* 1986年：，中國演員，原名施艷飛
* 1989年：劉維 (演員)，中國演員
* 1989年：Nat Thewphaingam，泰國歌手
* 1990年：車珠英，南韓演員
* 1990年：王子謙，香港足球員
* 1991年：列卡度·高拉特，巴西足球員
* 1993年：靳夢佳，中國主持人
* 1995年：Troye Sivan，澳洲唱作人
* 1997年：泰亞尼，蘇格蘭足球員
* 1998年：法比安·賓戈，德國足球員
* 1998年：江學鏞，香港歌手，藝名ProdiG
* 1998年：李燕燕，香港單車手
* 1999年：王星皓，臺灣泳手

## 響呢日死嘅人
* 前74年：劉弗陵，西漢皇帝
* 1017年：三條天皇，日本天皇
* 1316年：路易十世，法國君主
* 1826年：，德國作曲家
* 1910年：奧亨利，美國小說作家
* 1926年：金亨稷，朝鮮獨立運動人物，北韓建國領導人金日成老頭
* 1939年：徐世昌，中華民國北洋政府總統
* 1991年：許貞淑，北韓革命家同女性運動家
* 2004年：朗奴列根，美國總統
* 2009年：羅京，中國中央電視台新聞聯播主播
* 2014年：王天就，2006年香港先生參賽選手
* 2015年：艾倫·邦，澳洲生意人
* 2015年：塔里克·阿齊茲，伊拉克副總理
* 2017年：悉迪奧迪，科特迪瓦足球員
* 2018年：馮定國，臺灣政治人物
* 2025年：埃德加倫古，贊比亞總統

## 節慶、風俗習慣
* 世界環境日
* 打擊非法、未報告和無管制的捕撈活動國際日
*  憲法日

## 出面網頁